DACII SI GETII 


Sunt una si aceeasi populatie, considerată de lumea antică ramura nordică a marelui 
neam al tracilor, care locuia pe actualul teritoriu al României. Denumirea de geti, folosită cu 
predilectie de scriitorii greci, desemnează în ansamblu populatia geto-dacilor, dar are în 
vedere mai ales triburile si uniunile de triburi de pe malurile Istrului, de la Carpati si până la 
Balcani. Cealaltă denumire, de daci, preferată de autorii latini, se referă la populatia din 
regiunile intracarpatice si de vest ale Daciei. 


Vorbind despre marea expeditie a lui Darius împotriva scitilor, Herodot (Istorii, IV, 90- 
94) spune că regele persilor, înainte de a ajunge la Istru, “birui mai întâi pe geti”. Acestia se 
cred nemuritori si sunt cei mai viteji si mai drepti dintre traci. Pentru aceeasi perioadă se mai 
întâlnesc unei stiri succinte si generale la Hecateu, Sofocle si Tucidide (Istoirii, II, 96, 1 ). 
Izvoarele îi pomenesc mai frecvent pe geto-daci începând cu a doua jumâtate a sec.IV î.e.n.. 
Istoricul roman Trogus Pompeius (la Iustin, Istoria lui Filip, IX, 2) vorbeste de un rex 
histrianorum, probabil un conducător al getilor de la Dunărea de Jos. În anul 335 î.e.n., 
Alexandru cel Mare, după cum ne povesteste istoricul grec Adrian (Expeditia lui Alexandru, 
1,5), ajungând la Dunăre, întâmpină rezistenta getilor din stânga fluviului. O puternică fortă 
getică avea să distrugă armata macedoneană si pe comandantul ei Zopyrion în anul 326 î.e.n., 
undeva în zona gurilor Dunării, la întoarcerea acesteia din expeditia contra scitilor (Trogus 
Pompeius, la Iustin: Istoria lui Filip, XII, 2,16 si Curtius Rufus, Istoria lui Alexandru cel 
Mare, X, 1,44). 


Pe la 300 î.e.n. îi întâlnim pe getii din câmpia munteană uniti într-o mare si puternică 
uniune de triburi. Scriitorul antic Diodor din Sicilia (Biblioteca istorică, XXI, 11,12), 
relatează că getii condusi de regele Dromichete reusesc să înfrângă cele două expeditii ale lui 
Lysimach, întreprinse la nord de Dunăre si să facă prizonieri, mai âi pe Agatocles, fiul 
acestuia, apoi pe însusi Lysimach, regele Traciei, care este dus în cetatea Helis, resedinta 
căpeteniei gete, situată undeva în câmpia Dunării. Plin de întelepciune si mărinimie, 
Dromichete crută viata lui Lysimach, după ce mai înainte l-a încărcat de daruri pe fiul 


acestuia, si-l eliberează din captivitate. El primeste în schimb prietenia regelui trac, teritoriile 
ocupate si chiar pe fiica acestuia de sotie. 


Pentru a doua jumâtate a sec.I si începutul sec.I] î.e.n., două documente epigrafice 
descoperite la Histria, atestă prezenta la Dunărea de Jos, mai precis prin pârtile de sud ale 
Moldovei si nord-estului Munteniei, a doi regi (basilei) de origine getică, pe nume 
Zalmodegikos si Rhemaxos. Aproximativ în aceeasi vreme, după cum spune Trogus 
Popmpius (la Iustin , Istoria lui Filip, XXXII, 3, 16), regele geto-dac Oroles, ce stăpânea prin 
pârtile Moldovei, poate si în estul Transilvaniei, pedepseste pe supusii sâi, pentru motivul că 
nu au luptat cu succes împotriva bastarnilor (neam germanic). De la acelasi scriitor antic mai 
aflăm că puterea dacilor creste pe vremea regului Rubobostes. 


Secolele I î.e.n. înseamnă, pe plan economic, politic si cultural, apogeul puterii geto- 
dacilor. Această perioadă este dominată de cei doi mari regi ai Daciei, Burebista si Decebal. 
Primul care domneste aproximativ între anii 80-44 î.e.n. este denumit într-o inscriptie 
grecească din Dionysopolis (Balcic) “cel dintâi si cel mai puternic dintre toti regii care au 
domnit vreodată peste Tracia”. 


Din informatiile scriitorilor antici (Strabon--Geografia, VII, 3, 11) - contemporan cu 
marele rege dac - si Jordanes (Getica) rezultă că Burebista a realizat unificarea triburilor 
geto-dace ajutat de marele preot Deceneu. În jurul anului 60 î.e.n., el distruge puterea celtilor 
boii, până în Slovacia, apoi cucereste orasele grecesti de pe coasta de vest si de nord a Mării 
Negre, de la Apollonia si până la Olbia. Într-un timp relativ scurt, cuprins aproximativ între 
anii 60-48 î.e.n., Burebista reusesete să întemeieze un mare regat, care se întindea spre vest si 
nord-vest până la Dunărea de Mijloc si Morava spre nord până la Carpatii Pădurosi si spre est 
până la Nistru si Marea Neagră, iar spre sud, peste Dobrogra până la Balcani. Stăpân pe o 
Dacie mare si puternică, Burebista intervine în politica Romei, luând partea lui Pompei în 
disputa acestuia cu Cezar. Toate acestea sunt confirmate de relatările lui Strabon: "Ajungând 
în fruntea neamului său, getul Burebista l-a înăltat atât de mult prin exercitii, abtinere de la 
vin Si ascultare fată de porunci încât în câtiva ani a făcut un stat puternic si a supus getilor 
cea mai mare parte din populatiile vecine. Ba, încă a ajuns să fie temut si de romani”. După 
disparitia de pe arena politică a marelui rege geto-dac, pe la mijlocul celui de-al saselea 
deceniu al sec.I î.e.n. (45-44), izvoarele literare mentionează o serie de regi geto-daci, printre 
care se remarcă Scorilo, Dicomes, Cotiso, Comosicus, Diuras, Diurpaneus si, în Dobrogra, 


Roles, Dapyx si Zyraxes. 


O altă figură proeminentă a geto-dacilor, marele Decebal, care va reface unitatea Daciei, 
este prezentat de Dio Cassius (Istoria romană, LX VII,6,1) ca un rege priceput în ale răzbiului, 
iscusit la faptă, mester în a întinde curse si viteaz în luptă. Decebal, ultimul rege al Daciei 
libere, se remarcă în mod deosebit prin războaiele purtate împotriva romanilor, primele 
confruntări având loc în timpul împăratului Domitian. Războaiele daco-romane din anii 101- 
102 si 105-106, soldate cu înfrângerea si supunerea geto-dacilor, au însemnat si sfârsitul lui 
Decebal, tara fiind transformată în provincie romană. În toiul luptelor cu romanii, ca si de-a 
lungul întregii sale existente, Decebal s-a dovedit un mare conducător, priceput si abil în arta 
răzbiului si în politică, rămânând un exemplu măret de dăruire totală pentru binele si libertatea 
neamului sâu. 


O imagine mai completă a ceea ce a însemnat istoria si civilizatia geto-dacilor în cadrul 
lumii antice rezultă din cercetările arheologice. Gratie acestor investigatii se cunosc acum 


numeroase asezâri si cetâti geto-dacice. Situate pe terasele râurilor, pe boturi de dealuri si 
coline subcarpatice, cele mai multe asezâri apar ca centre întărite, prevăzute cu santuri si 
valuri de apărare si cu pante abrupte. Uneori valurile sunt întărite cu ziduri de piatră (Cotnari- 
Moldova), alteori cu bârne si vălături de chirpici ars (Popesti-Ilfov, Orbeasca de Sus - 
Teleorman, Mârgăritesti si Morungeav-Olt). Printre acestea au fost identificate si unele din 
davaele lui Ptolomeu; Piroboridava-Poiana, Tamasidava-Râcâtâu si Zargidava-Brad 
(Moldova), Argedava-Popesti (Muntenia), Buridava-Ocnita (Oltenia) si Ziridava-Pecica 
(Banat). 


De la Burebista la Decebal geto-dacii au ridicat, în zonele de dealuri subcarpatice si pe 
coline de munte, cetâti cu ziduri durate în piatră după moda grecească. Asemenea cetăti au 
fost identificate si cercetate în muntii din zona Orăstiei, la Grădistea Muncelului, unde se afla 
Sarmizegetusa, capitala Daciei, Costesti, Blidaru si Piatra Rosie, la care se adaugă Piatra 
Craivii (jud.Alba), Bânita la vest de bazinul Jiului, Tilisca (Sibiu), Polovragi (Oltenia) si 
Bâtca Doamnei (Piatra Neamt). În multe din aceste cetăti s-au ridicat, pe lângă locuinte si 
ateliere, sanctuarea mâărete asemânătoare templelor antice greco-romane. 


Cultura geto-dacilor, corespunzătoare celei de-a doua vârste a fierului (epoca Latene), 
cunoaste o evolutie în timp ce poate fi urmărită începând cu a doua jumătate a sec.V î.e.n.. 
Având ca fond principal traditiile si mostenirile locale anterioare, ea s-a constituit cu 
contributia si a unor elemente de influentă grecească si celtică. În sec. II-I î.e.n. si sec.I e.n., 
cultura geto-dacilor se generalizează, devenind unitară pentru întreaga Dacie. Dintre 
componentele culturii geto-dacice, ceramica este elementul cel mai răspândit si cel mai 
caracteristic. Geto-dacii au utilizat ceramica lucrată atât cu mâna, cât si cu roata. Getii din 
zona Dunării se dovedesc a fi mesteri priceputi în prelucrarea argintului si în realizarea unor 
adevărate opere de artă. Tezaurele de obiecte de argint, uneori aurite, descoperite la Agighiol 
(Dobrogra), Peretu, Găvanu (Muntenia),Craiova (Oltenia), alcătuite din coifuri, vase, piese de 
harnasament etc., se remarcă prin executia tehnică si prin ornamentatia lor deosebită. În sec.I. 
î.e.n., geto-dacii dovedesc o artă deosebită în confectionarea unor obiecte de podoabă si vase- 
cupelucrate într-un stil propriu, cum sunt cupele ornamentate, lântisoare, fibule, brătări si alte 
podoabe din tezaurele de la Sâncrâieni, Cerbâl, Surcea, Şeica Mică (Transilvania), Herăstrău, 
Merii Goala, Coada Malului, Poiana Gori si Tifesti din Dacia extracarpatică. 


În mod cu totul deosebit , geto-dacii evidentiază prin monetăriile lor proprii. Ei emit o 
gamă variată de monede de argint folosind tehnica grecească si preluând unele prototipuri 
macedonene. Toate acestea sunt emisiuni ale unor triburi si uniuni de triburi din sec.IIl-î.e.n.. 
În vremea lui Burebista se trece la o monetărie unică de tipul denarilor romani republicani. 
Numeroasele unelte de fier descoperite în asezările si cetătile geto-dacilor sunt o dovadă a 
nivelului la care se situa mestesugul prelucrării fierului, tâmplăria, agricultura, cioplitul 
pietrii, constructia de locuinte s.a. Tezaurele de monede, obiecte de podoabă si diferite alte 
produse de factură, greco-romană, venite pe calea schimburilor indică raporturile permanente 
ale geto-dacilor cu lumea exterioară. O serie de elemente de cultură geto-dacică continuă să 
supravietuiască mult timp după cucerirea Daciei de câtre romani, atât în cadrul provinciei, cât 
si în afara acesteia. Ele vor contribui la sinteza culturală daco-romană, servind ca argument la 
netăgâtuit al continuitătii geto-dacilor până la topirea lor în neamul românesc de mai târziu. 


MARI PERSONALITATI ALE TRACILOR DE NORD 


ÎNAINTE DE BUREBISTA 


Numeroasele triburi trace din antichitate, care locuiau pe o întinsăparte din sud-estul 
Europei, de la nord de Carpati ână în Asia Mică si din Panonia si Iliria până în tinuturile de 
stepă din răsăritul scitic, se grupau în două ramuri principale, despârtite prin lantul Balcanilor 
(Haemus). Erau de o parte tracii de nord, care ocupau întreaga Românie de azi, precum si 
largi spatii în jur, iar de alta tracii de sud, care locuiau în cuprinsul Bulgariei actuale, precum 
si pe coasta de nord a Mârii Egee cu Strâmtorile si partea de nord-vest a Anatoliei. 


Cele două grupări trace au avut o evolutie diferită, ceea ce a dus la deosebiri regionale 
importante între ele;chiar influentele comune pe care le-au primit în decursul veacurilor-ca 
cele scitice, anatolice, grecesti, celtice, romane- s-au concretizat în orientări cu efecte 
divergente. Pe când Tracia de Sud avea să devină, până la urmă, din punct de vedere cultural 
un focar de elenism, continuându-si dezvoltarea în această directie chiar în îndelungata ei 
situatie de provincie romană, regiunile geto-dacice de la nord de Balcani, formând provinciile 
Moesia si Dacia, vor sfârsi prin a fi cu desăvârsire romanizate, cu toate că si în cuprinsul lor 
influentele civilizatiei elene se manifestaseră din vechi timpuri si cu o intensitate neântreruptă. 


Primul dintre conducătorii cunoscuti ai unei populatii din Dacia antică este 
Spargapeithes, pe care Herodot îl pomeneste pe la începutul sec.V î.e.n., ca rege al agatirsilor 
“Părintele istoriei” ne lasă a întelege că acest personaj a fost oarecum înrudit cu regii sciti, 
ceea ce, de altfel, se confirmă si prin aspectul iranian al numelui său. Se stie că scitii, ca toate 
popoarele nomade din nordul Mării Negre si de dincolo de Caspica si ca medo-persii si partii, 
făceau parte din marele grup lingvistic al popoarelor numite conventional “iranieni”. Dar, pe 
agatirisi (Agathyrsoi), pe care îi localizează pe râul Maris (Mures), deci în Dacia, istoricul 
grec îi distinge de sciti, caracterizându-i ca apropiati de traci si arâtându-i ca “foarte ferchesi, 
gătiti cu podoabe de aur”, ceea ce corespunde renumelui de tară auriferă al Daciei. Această 
diferentiere reiese si din atitudinea ostilă a agatirsilor fată de sciti, ca a unui popor sedentar de 
munte fată de incursiunile unui popor nomad stepă. Herodot ne mai informează că 
Spargapeithes, regele agatirs, l-a ucis pe regele scit Ariapeithes, întinzându-i o cursă probabil 
cu prilejul unui război. Şi tot de la istoricul grec aflăm că, putin mai înainte, pe vremea marii 
expeditii persane a lui Darius I împotriva scitilor, de prin anul 512 î.e.n., agatirsii au refuzat să 
le dea ajutor acestora, mentinându-se neutri. lar când, în retragerea lor strategică, scitii au 
câutat să se apropie de Carpati pentru a-i atrage pe persi într-acolo si a-i pune în conflict cu 
agatirsii, acestia s-au arătat gata de a-i respinge cu armele si pe unii si pe ceilalti. 


Din stirile pe care ni le oferă Herodot reiese că agatirsii trebuie să fi fost la origine o 
populatie iraniană, diferită întrucâtva de sciti, care, invadând în scole mai vechi interiorul 
Transilvaniei, s-a statornicit acolo ca o clasă dominantă peste tracii nordici locali si a sfârsit 
prin a fi asimilată de câtre acestia. Mai este, însă, foarte probabil ca numele de agatirsi, pe 
care numai Herodot îl pomeneste (căci autorii ulteriori nu fac decât să-l împrumute de la el), 
să reprezinte doar o poreclă dată de sciti tracilor carpatici, care pe limba lor se vor fi chemat 
totdeauna daci. Fapt este că istoricul grec si-a procurat informatiile despre regiunile noastre 
din mediul scitic de la Ilbia si că, după el, nimeni nu-i mai atestă, pe agatirsi în Dacia. 
Arheologia, după cum a aratat Vasile Pârvan în Getica si după cum s-a precizat prin întinsele 
cercetări mai recente. (Al.Vulpe în Memoria antiquitatis, II, 1970), la confirmat pe Herodot 
dovedind existenta în acea vreme a unei asociatii de forme iraniene si trace în cultura 
locuitorilor din mijlocul Transilvaniei. În lumina acestor fapte, personalitatea lui 
Spargapeithes apare ca a unui dac localnic, a cărui obârsie scito-iraniană, deja îndepârtată nu 


l-a împiedicat să-si apere cu dârzenie patria tracă împotriva scitilor. 


Au existat si alti conducători ai getilor care s-au distins în luptele pentru apărarea 
pământului lor, dar al căror nume, din păcate, nu este cunoscut. Nu s-a păstrat numele 
personalitătilor care a condus viteaza rezistentă a getilor împotriva lui Darius în Dobrogra, 
singurii locuitori de la sud de Dunăre care s-au încumetat să-l înfrunte pe puternicul cuceritor 
persan, meritând caracterizarea admirabilă a lui Herodot, de cei mai viteji si cei mai drepti 
dintre traci. De asemenea, nu stim cum se va fi numit acel, “rege al dunărenilor” 
(Histrianorum rex) care, aproape două secole mai târziu, s-a opus cu eficacitate pătrunderii 
scitilor lui Atheas în tările din dreapta Dunării si care, indicat de izvorul respectiv (Trogus- 
Justinus) numai prin titlul mentionat, a fost un conducător al getilor de pe Istros (Dunăre). Tot, 
astfel, nu stim cine îi va fi condus pe getii din părtile Teleormanului de azi care, ajutându-i pe 
tribalii regelui Syrmos, împotriva lui Alexandru Macedon, l-au silit pe ilustrul cuceritor să-i 
ameninte trecând Dunărea demonstrativ, fără a îndrăzni, totusi - după cum relatează istoricul 
Arrianus- să-i urmărească în stepele lor. Nu ne este cunoscut nici numele căpeteniei getilor, 
prin stepa Bugeacului, au zdrobit oastea macedoneană a lui Zopyrion, generalul aceluiasi 
Alexandru cel Mare, într-o bătălie în care trufasul general a plătit cu viata veleitatea de a se 
impune unei târi getice (Trogus-lustinus). 

Dacia in secolelel VI--IV ien 


În schimb nu mult timp după Alexandru istoria a răsunat de numele lui Dromichete 
(Dromichaites), regele getilor din Câmpia Română, de azi, personalitate vestită atât prin 
însusirile sale militare, cât si prin întelepciunea politică si generozitatea dovedite cu prilejul 
unei victorii memorabile obtinute asupra macedoneanului Lisimah Lysimachos), amic din 
copilărie al lui Alexandru si unul dintre cei mai buni generali ai sâi, devenit după moartea 
acestuia rege al Traciei balcanice. Câutând să fixeze granita regatului său pe Dunăre, Lisimah 
s-a izbit de împotrivirea getilor lui Dromichete. În 291 î.e.n., Lisimah a trecut Dunărea în 
fruntea unei mari osti. Încumetându-se să înainteze mult în Câmpia Bărăganului, în dorinta de 
a--si asigura un succes fulger, a nimerit în mrejele tacticii getilor, care se atrăgeau necontenit, 
obosindu-l pe adversar si atrăgându-l în părtile cele mai singuratice ale stepei, lipsite de apă si 
de hrană. Când oastea lui Lisimah, frântă de osteneală si stinsă de sete, se afla departe de baza 
sa de plecare, s-a văzut deodată încercuită de fortele superioare ale getilor, lovită de pâlcurile 
lor de arcasi câlări si amenintată cu un măcel îngrozitor, fără putintă de retragere, nici de 
rezintentă. Lisimah a fost nevoit să depună armele cu toti ai sâi si să se lase la voia 
învingătorilor. Asa a căzut prozonier unul dintre cei mai străluciti monarhi elenistici, care 


participase la toate gloriaosele campanii ale lui Alexandru cel Mare din Asia. Se povesteste 
că, numaidecât după capitulare, sorbind cu nesat apa oferită de biruitorul get, Lisimah ar fi 
exclamat cu tristete: "Pentru cât de mică plăcere am ajuns rob din rege ce eram! ”. 


Numerosii captivi au fost dusi în cetatea de resedintă a lui Dromichete, numită Helis, 
încă neidentificată. Acolo, oastea getică, reprezentând însusi poporul, potrivit stadiului de 
democratie militară de atunci, a cerut moartea prizonierilor. Dar chibzuitul Dromichete, 
cugetând să tragă cât mai multe foloase din succesul obtinut, s-a împotrivit acestei porniri. 
Aducând argumente întelepte, a izbutit să potolească furia războinicilor îmbătatti de biruintă 
si să-l convingă că, în loc de o răzbunare sângeroasă, care n-ar avea drept urmare decât alte 
războaie, poate nu tot atât de norocoase pentru ei, era mai cuminte să se arate omenosi si să-l 
crute pe dusmanii prinsi, câstingându-si recunostinta lor si obtinând de la ei o pace cât mai 
favorabilă, cu recăpătarea posesiunilor getice din dreapta Dunării. Cuvântul regelui a fost 
ascultat si, după cum povesteste istoricul antic Diodor, a urmat un ospât de împâcare, cu două 
mese, una foarte cumpâtată si sărăcăcioasă pentru geti, alta deosebit de luxoasă pentru regele 
captiv si pentru tovarâsii sâi. Ridicând paharul său din corn de vită, Dromichete l-a îndreptat 
spre cupa de aur a lui Lisimah, întrebându-l care dintre cele două mese i se părea mai demnă 
de un rege. La răspunsul acestuia:”Fireste, a macedonenilor”, regele get i-ar fi făcut cu 
blândete o mustrare ironicã:” Atunci de ce ai lăsat acasă la tine un trai atât de plăcut si de 
strălucit si te-ai apucat să vii la niste barbari cu viata aspră, într-o tară fără roade îngrijite, 
bătută iarna de geruri si de crivât, unde nici o oaste strână nu poate scăpa teafără?” Lisimah ar 
fi declarat că îi pare ră de nesocotinta sa, dar că, recunoscâtor pentru bunâvointa cu care a fost 
tratat, va rămâne totdeauna prietenul getilor. Fgapt este că pacea a fost încheiată solemn, cu 
acceptarea conditiilor lui Dromichete si că, în semn de consacrare a aliantei, acesta a luat-o în 
cãsãtorie pe fata lui Lisimah, cara a fost eliberat cu toti ai sâi. 


Prin această înrudire dinastică, uniunea triburilor getice de la Dunărea de Jos a intrat sub 
auspiciile cele mai prielnice, într-un contact si mai strâns cu lumea elenistică, ceea ce, între 
altele, a înlesnit intensificarea pătrunderii civilizatiei grecesti la nord de Dunăre, si ca reflex, 
accelerarea progreselor culturii geto-dace, al cărei avânt este constatat de arheologi tocmai cu 
începere din această vreme. 


Dacii carpatici 


Invazia galaţilor din anul 280 î.e.n., care a zguduit profund statele elenistice din 
Macedonia şi Tracia până în Asia Mică, a reprezentat un val al unei vaste migrații celtice, 
care, pornită mai de mult din Gallia cuprinsese nordul Italiei şi Europa centrală, pătrunzând şi 
în spaţiul Daciei înca din sec. IV î.e.n. Populaţii de războinici celți, ca scordiscii, boiii, 
tauriscii, s-au statornici în vecinătatea părților de sud-vest si vest ale Daciei, iar alte triburi s- 
au infilrat şi în interiorul acestei țări, ajungând până în răsăritul Moldovei şi până în 
Dobrogea. În expansiunea lor, celții au răspândit peste tot formele specifice ale unei culturi 
proprii numită Latene (dupa localitatea La Tene din Elveţia). Această cultură era 
asemănătoare cu cultura geto-dacă şi de acelaşi nivel calitativ, ambele fiind deopotrivă 
influențate de civilizaţia greacă. Pe întinsul patriei noastre, obiectele de caracter celtic se 
găsesc frecvent în Transilvania şi în Oltenia, unde prezența războinicilor celți a fost mai 


asiduă, pe când în Muntenia, Moldova şi Dobrogea apar mult mai rar. 


Ca o consecința a migraţiilor celte, pe la sflrşitul secolului III î.e.n. îşi fac apariţia în 
răsăritul Europei şi unele grupuri de populaţii germanice, dintre care bastarnii, originari din 
ținuturile de est ale Germaniei, s-au răspândit de-a lungul poalelor de nord ale Carpaţilor, 
aşezându-se în Galiţia şi în cuprinsul Moldovei nordice şi centrale, unde sunt atestaţi 
arheologic prin formele unei culturi caracteristice, Oder-Vistula, care a fost studiată mai intâi 
în România la Poienești (jud. Vaslui) şi în Moldova la Lucaşovca (r. Orhei). 


Invazia bastarnilor în Moldova şi tendința lor de pătrundere peste Carpaţi în Transilvania a 
provocat reacția triburilor locale dace, care pentru prima oara sunt menționate în istorie cu 
acest prilej. Istoricul Pompeius Trogus arată cum regele dac Oroles, fiind învins de bastarni, 
şi-a redisciplinat trupele prin severe umilințe morale şi, reluând luptele, a izbutit să-i respingă 
pe duşmani. Totuşi n-a putut fi vorba decât de oprirea bastarnilor în zona subcarpatica, fiindca 
in restul Moldovei aceşti nou veniţi aveau sa se menţina aproape înca vreo două secole. 


Luptele cu celții şi apoi cu bastarnii i-au determinat pe dacii din Carpaţi să se adune şi ei 
intr-o uniune de triburi durabilă, după exemplul celei gete de la Dunăre. Organizatorul acestei 
noi forţe politice pare a fi fost un rege numit Rubobostes, despre care vorbeşte tot Trogus intr- 
o scurtă menţiune, imprecisă, databilă eventual la începutul secolului II î.e.n. 


Cam în aceeaşi vreme, două inscripții din Histria amintesc de relațiile acestei cetați 
greceşti din Dobrogea cu nişte regi baştinaşi care, dupa toate probabilitățile, erau geți. Una, de 
prin sec. III î.e.n, spune ca o delegaţie a fost trimisă de cetate la Za/lmodegikos, pentru a 
obţine restituirea unor ostatici histrieni şi a unor venituri ce fuseseră luate cetății. Documentul 
nu precizează daca acest nume reprezinta o persoana ori o localitate, nici in ce parte se va fi 
aflat şi nici de ce neam era vorba. Din context se pare, însă, că ar fi fost regele unui populații 
departate de Histria, probabil în stânga Dunării, în Muntenia ori în sudul Moldovei. Numele 
prezintă un caracter incontestabil get. Cealaltă inscripție, datând de pe la începutul secolului II 
î.e.n., povesteşte, cu mai multă precizie, despre o serie de împrejurări grele prin care a trecut 
Histria şi cărora cetatea le-a făcut față- cu forțele ce i-au fost trimise în ajutor de un important 
rege din stânga Dunării, numit Rhemaxos. şi numele acestuia poate fi getic. 


Paralel cu uniunile de triburi dace care începuseră să se consolideze în Transilvania şi în 
Carpaţii Moldovei, vechea uniune a triburilor gete de la Dunărea de Jos se menţinuse, în 
împrejurările tulburi provocate de invaziile celte şi bastarne, tot atit de rezistentă şi de 
impunătoare ca mai înainte. Intre geto-daci şi vecinii lor celți şi bastarni s-a ajuns până la 
urmă la un echilibru care adesea lua forma unei alianţe concretizate cu deosebire prin 
expediţii comune de prada la sud de Dunăre. În ţinuturile gete din Muntenia şi din sudul 
Moldovei arheologia dovedeşte, pentru această vreme, o neîntreruptă dezvoltare a culturii 
locale sub influenţe greceşti. 


Cel mai de seamă proces istoric din sec. II î.e.n. a fost expansiunea Romei în răsărit, ca 
urmare a razboaielor ei cu Macedonia. După ce vechea patrie a lui Filip II şi a lui Alexandru a 
devenit provincie romană în anul148 î.e.n., geții şi dacii, singuri sau în colaborare cu celții şi 
bastarnii, au reacționat prin neîncetate atacuri împotriva noii puteri instalate în mijlocul 
Peninsulei balcanice, dovedindu-se duşmanii ei cei mai neîmpăcaţi. Îndelungatele împotriviri 
ilirice, dardane, scordisce, triballe, trace, în faţa înaintării romane, au găsit totdeauna sprijin 
în alianţa geto-dacă. Totusi romanii şi-au consolidat dominaţia la răsărit de Adriatica lent, dar 


ineluctabil, cu tendinţa de a-şi stabili frontiera pe linia Dunării. 


Această linie a fost atinsă pentru prima oară de forțele lor în anul 74 î.e.n. sub proconsulul 
Scribonius Curio, care, bătându-i pe dardani, a ajuns până în regiunea Porţilor de Fier. N-a 
îndrăznit să treacă în Dacia fiindcă, după cum spune Florus, "l-a înspăimântat întunecimea 
codrilor”. Doi ani mai târziu, cu prilejul războiului cu Mitridate, regele Pontului, care 
organizase împotriva romanilor o vastă coaliție orientală, cuprinzând şi populaţiile din jurul 
Mării Negre, un alt general roman, M. Licinius Terentius Varro Lucullus, a supus oraşele 
greceşti din Dobrogea şi a mai întat până la gurile Dunării. Această primă afirmare a 
autorității romane în Dobrogea n-a durat însă prea mult, deoarece în anul 61 î.e.n., 
proconsulul C. Antonius Hybrida, provocând o revoltă a cetăților greceşti locale prin 
stoarcerile sale pecuniare, a fost invins într-o bătălie lângă Histria, cu ajutorul geților şi al 
bastarnilor. 


Roadele acestei victorii au fost culese in primul rind de geti,care tocmai in acel timp se 
aflau pe cale de a realiza o vasta uniune de triburi, cuprinzind totalitatea triburilor geto-dace, 
sub conducerea lui Burebista. Acesta nu provenea din centrul carpatic al Daciei, ci era seful 
vechii uniuni de triburi a getilor 


Dacia Capta 


Campaniile de subjugare a Daciei carpatice s-au incheiat printr-o actiune de capturâri 
si jafuri de mari proportii, organizată de comandament si executată riguros de trupa romană. 
In primul rând au fost confiscate comorile regale si lucrurile de valoare, apoi produse agrare, 
mai ales turme de vite si oameni luati in robie ori bărbati luptători prinsi cu arme cu tot si 
incorporati in formatii auxiliare ale armatei romane. 


Celebrul pasaj cu atare informatii al lui loan Lydianul (după medicul impăratului 
Criton) este necesar si util să fie observat mai deaproape spre a fi comentate in cele ce 
urmează a fi folosit pentru problema populatiei si a realitătilor social-economice din provincia 
Dacia. 


Din textul lui Lydus (Criton) poate să-si facă oricine o idee despre posibilitatea de 
documentare si eventuala valoare pzitivă a unor asemenea “informatii”. 


Titus Statilius Crito, de origine grec din Heraclea Cariei, probabil libert al vreuni 
membru al mari familii romane a Statiliilor, a fost medic practician in capitala imperiului, 
cunoscut in ultimii ani ai sec. I i. Chr. 


In DE MAGISTRATIBUS, II, 22, p. 931, fragm. 1, scria: “Intelept om fiind (împăratul 
Justinianus I) si aflând din cărti cât de bogată este in avutii Fara (Scythia) si puternică prin 
arme acum ca si odinioară, tară pe care primul a cucerit-o marele Traianus, punând mâna pe 
câpetenia getilor Decebalus si a capturat aur in greutate de 5.000.000 libre si dublu de 
argint, in afară de paharele si vasele de nepretuită valoare, turmele de vite si armament (ca) 
si bâărbati luptători excelenti, in număr de peste 500.000 luati cu arme cu tot, precum Criton 


care a fost părtas la război o dovedeste”. 


Cum s-a recunoscut si apare evident pentru oricine asemenea cifre importante sunt mult 
exagerate, poate departe de realităti, poate de câteva zeci ori sute de ori mai mari decât vor fi 
fost in realitatea capturile romane in Dacia. Nu se stie de la cine privine aceste sume enorme 
in textul lui Lydus, nu este imposibil ca ele să fi fost date chiar in manuscrisul original de 
insusi medicul Crito cu scopul evident de a impresiona publicul cititor, contând pe lipsa de 
critică si pe naivitatea anticilor, - indiferent dacă le califică cineva ca scorniture “ale unui 
creer in delir”, cum spunea istoricul parizian J. Carcopino, care a incercat o explicatie spre a 
identifica ce s-ar putea ascunde real in dosul cifrelor date de Lydus. După Corcopino, din 
cauza transcrieri cifrelor in manuscrisul lui Lydus pentru “chiliade” — 1000, ca “myriade” — 
10.000, au rezultat sume inzecite fată de cât ar fi fost in original. Astfel, 500.000 este in loc de 
50.000, iar 5.000.000 aur este in loc de 50.000, adică 164.000 kg aur, 331.000 kg de argint. 
Dacă prin retusarea cam la 1/10 practicată, cifra prizonierilor, 50.000 ar fi oarecum plauzibilă, 
in schimb cea a metalelor pretioase redusă la 10 prin calculul paleografic al savantului 
parizian rămâne totusi exagerată, problematică, desi a fost amisă de aheologii români V. 
Pârvan si D.O. Popescu ba chiar făcută oarecum verosimilă prin compararea cu cifre 
referitoare la tezaure capturate de la căpetenii de state aduse la supunere si jefuite de romani. 
Este adevărat câ precum se admite, Transilvania era, alături de Irlanda, de Spania si de 
Macedonia cu Tracia si insula Thaos, o regiune din cele mai bogate in aur ale antichitâtii, si s- 
a afirmat că “au abundat prin noutatea lor acum 18 veacuri (Corcopino), in această “californie 
carpatică”. Dar conditiile de muncă si exploatare trebuie să fi fost cu totul rudimentare, 
primitive in Dacia preromană, randamentul foarte redus. Apare astfel putin verosimil să se fi 
putut obtine si să se stocheze aurul cu sutele de tone, 10-15 vagoane sau chiar mai mult. 
Tezaurul de 40.000 de “aurei” descoperit in râul Streiu in anul 1540, după o traditie destul de 
suspectă. Ori “kosoni” aflati ici-colo prin Tansilvania, nu pot alcătui dovezi ori indicii despre 
existenta unor tezaure mari in posesiunea regilor sau căpeteniilor lor si aristocratiei dacilor. 


S-ar părea totusi că un efect al capturilor de metal pretios în 
Dacia a fost si scăderea pretului la aur si argint in Imperiu, cu 10I, după o ipoteză verosimilă, 
si acest efect vorbeste de la sine. 


Dacia hiperboreana 


Toate izvoarele istorice spun ca getii erau prin excelenta un popor hiperborean. 


Pindar ne arata pe Apollo, dupa ce ridicase zidurile Troiei intorcandu-se in patria sa 
de pe Istru (Istron Elaunon) la Hiperboreeni (Olymp. VIII. 47). 


Strabon spunea in "Geografia X1.62" ca: "primii care au deschis diferitele parti ale 
lumii spun ca Hiperboreeni locuiau deasupra Pontului Euxin si a Istrului”. 


Clement din Alexandria numea pe profetul Dacilor Zamolxis, Hiperboreanul 
(Stromata 1X.213). 


Apolonius din Rodos spunea in "Argonautice II.5 si 675" ca: "Hiperboreeni sunt 
Pelasgi, locuitori ai nordului Traciei.". 


Macrobiu vorbeste de regiunile udate de Don si Dunare (Tanais et Ister) ca fiind 
tinuturi Hiperboreene (Comm in Somnium Scipionis II.7). 


Plinius cel Batran ne spune ca poporul Arimphaei-lor care locuia aproape de muntii 
Rifei, descendenti din neamul hiperboreenilor (His.nat. VI.7). 


Numerosi autori vorbesc de muntii Rifei din tinuturile Hiperboreene pe cand se stie 
ca muntii carpati erau numiti in antichitate Monthes Riphaei. De asemenea cei vechi 
intelegeau prin Axis Boreus, Cardines Mundi, Chion - Ouranon etc, polul spiritual al lumii. 


Ovidiu se plangea dupa ce a fost exilat la Tonis ca e constrans sa isi petreaca viata 
sub Axis Boreus, la stanga Pontului Euxin (Trista IV.41 si 42). In alta scrisoare el spune ca se 
gaseste chiar sub Cardines Mundi si ca vorbeste in imaginatie cu amicul sau sub axul boreal 
in tara Getilor (Pontice II.19, 40,45). 


Martial intr-o epigrama adresata soldatului marcelin care pleca in expeditie in Dacia 
scria: "soldat Marcelin, tu pleci acum sa iei pe umerii tai cerul Hiperborean si astrele polului 
getic.". Tot Martial numeste triumful lui domitian asupra Dacilor "Hiperboreus Triumfus" (Ep 
VIII.78) iar in "Ep VIII.50" scrie: "de trei ori a trecut prin coarnele perfide ale Istrului 
Sarmatic, de trei ori si-a scaldat calul in zapada getilor; mereu modest, el a refuzat triumful 
pe care il merita sin nu a adus cu sine decat renumele de a fi invins lumea Hiperboreenilor". 


Vergilius in "Georgica IV,V.5, 17" spunea de Orpheu: "singuratec, cutreiera gheturile 
Hiperboreene si Donul acoperit de gheturi si campiile niciodata fara zapada din jurul muntilor 
Riphei (Carpati) pan ace femeile trace maniate de dispretul sau il sfasiara." 


Geograful Ptolemeu descrie in "Geografica III.10" una din principalele cetati ale 


Daciei ca fiind situate pe Hierasus, (azi Siret) si se numea Piriboridava, nume care arata o 
cetate Hiperboreana. 

Dacia înainte de romani 


Una dintre cele mai dezbatute probleme din istoriografia româneasca, problema care de 
fapt indica însusi drumul parcurs de aceasta, este problema originilor. Situatia ne apare 
fireasca pentru un popor cu o veche, dar, în acelasi timp, enigmatica atestare, cu o limba care 
se revendica de la Roma, dar cu relativ târzii organizari statale. 


Cronicarii moldoveni Grigore Ureche si Miron 
Costin vorbesc despre originile noastre romane, negând 
existenta elementului dac. De altfel, Miron Costin 
redacteaza prima istorie care arata originile pur romane 
ale poporului sau, De neamul moldovenilor, linie 
continuata de Dimitrie Cantemir, apoi de Scoala 
Ardeleana, cel mai de seama reprezentant al ei în acest 
domeniu fiind Petru Maior. De altfel, o sumara ancheta 
asupra marturiilor europene din sec. XV-XVII relative 
la originea românilor, releva ideea descencentei 
românilor din coloniile romane aduse de Traian în 
Dacia. 


Desi istoriografia din Principatele Române, intrata sub influenta greceasca odata cu 
domniile fanariote, considera pe la 1800 fuziunea daco-romana ca pe un fenomen natural, în 
marea ei majoritate istoriografia noastra de la începutul secolului al XIX-lea ramâne tributara 
conceptiilor initiate de corifeii Scolii ardelene. Scoala latinista conduce la editarea 
Dictionarului limbii române, elaborat de August Treboniu Laurian, ajutat de I. Massim, între 

1871 si 1876, care dupa ce purifica limba româna de elementele nelatine, o facea sa semene 
doar vag cu limba româna autentica. 


Curentul propagat de Scoala ardeleana este continuat de romantici, care admiteau cu greu 
ideea ca la formarea poporului român contribuisera si dacii, pe care-i considerau mai degraba 
un fel de stramosi mitici. Astfel, Mihail Kogalniceanu si Nicolae Balcescu, chiar daca erau 
adversari ai abuzurilor latiniste, negau continuitatea dacilor dupa cucerirea Daciei. De altfel, 
trebuie sa remarcam ca si marele istoric al romanitatii, Theodor Mommsen, neaga 
continuitatea elementului dac, vorbind despre o colonizare masiva dupa cucerirea Daciei de 
catre Traian. Teoriile savantilor români ai Scolii Ardelene (Samuil Micu-Klein, Petru Maior, 
Gheorghe Sincai) care pledau pentru originea pur romana a românilor, au fost preluate de 
partizanii teoriei imigrationiste (Fr. J. Sulzer, J. Chr. von Engel, R. Roessler), ce acceptau ad 
litteram marturiile lui Julian Apostatul (Caesares 327) si Eutropius (Breviarium, VIII, 6, 2) 
dupa care Traian ar fi nimicit poporul getilor, respectiv Dacia ar fi ramas lipsita de barbati ca 
urmare a îndelungatelor razboaie contra lui Traian, apreciate ulterior ca fiind doar formule 
retorice, neconfirmate de inscriptiile care folosesc termeni normali pentru definirea unei 
victorii, respectiv înfrângeri militare - vicit, triumphavit, superavit. 


Odata cu evolutia societatii românesti, în a doua jumatate a secolului XIX, ideea 
persistentei elementului dacic, ca o componenta fondatoare a poporului român, capata o noua 
dimensiune. Tonul este dat chiar de un om politic, Ion C. Bratianu, si este continuat cu mare 
avânt de catre B.P. Hasdeu, care devine sustinatorul cel mai fervent al continuitatii dace, cu 
argumente lingvistice, într-un moment în care curentul latinist era primordial, si de Cezar 
Bolliac în sensul cautarii de vestigii materiale dacice. Vom vedea astfel cum treptat, mai ales 
în intervalul 1870-1880, se produce o reevaluare a problemei originilor poporului român, care 
din romane pure, ulterior romane amestecate, devin acum daco-romane. 


Daca Grigore Tocilescu si Dimitrie Onciul pledeaza pentru o pondere limitata a 
elementului dacic în aceasta sinteza, A. D. Xenopol aduce argumente de ordin toponimic si 
antroponimic în favoarea prezentei elementului autohton. Nicolae Iorga afirma fuziunea daco- 
romana în cadrul mai larg al romanitatii orientale, desi nu credea ca romanii au exterminat 
neamul dacic, considera totusi ca vârfurile poporului au primit o grea lovitura, aceasta 
vazându-se în statutul aparte pe care l-a avut în organizarea Daciei romane lipsa nobilimii 
autohtone. 


: E Vasile Pârvan nu neaga rolul avut de catre daci în simbioza poporului 
român, dat marele savant, care introduce în istoriografia noastra si conceptul de pre- 
romanizare, crede ca în provincia Dacia, în conditiile unei populatii autohtone rarite si a unei 
colonizari masive, rolul romanilor este primordial. În perioada interbelica apar si primele 
argumente arheologice privind vietuirea autohtona în timpul provinciei, utilizate de catre 
Constantin Daicoviciu. În ceea ce priveste situarea istoriografiei românesti în aceasta 
problema dupa 1944, credem ca pot fi stabilite cel putin doua etape, una acoperind perioada 
cuprinsa între instaurarea puterii comuniste pâna în anii 60, iar cea de-a doua începând din 
aceasta perioada si continuând chiar si dupa 1989. 


In prima etapa nu se contesta originile daco-romane, pentru ca aceasta problema nu mai 

prezenta interes, fiind înlocuita cu problema luptei de clasa vazuta si ca o componenta a 
legaturilor dintre daci si romani. În acesti ani se fac deci putine consideratii cu privire la 
substratul etnic, daco-roman, al sintezei românesti. Între cele doua elemente, defavorizati apar 
cu deosebire romanii. Sunt numiti cotropitori, iar plecarea lor din Dacia echivaleaza cu o 
eliberare. În cea de-a doua etapa, în care continuitatea nu mai avea nevoie de demonstratii, au 
existat chiar lucrari care prin însusi titlul lor stabileau legatura între statul lui Burebista si 
statul national unitar român. 


Din cauza influentei politicului - una din caracteristicile epocii fiind folosirea trecutului în 
atingerea unor obiective politice -, asupra discutiilor academice referitoare la teoria 
continuitatii si autohtoniei privind originile poporului român (tendintele iredentiste maghiare, 
pozitiile contestatare ale istoriografiei de la Budapesta, propaganda national-comuniste din 
perioada regimului lui Nicolae Ceausescu) se înregistreaza o degenerare permanenta a 
autohtonismului în sensul unei obsesii a continuitatii si a unitatii afirmate neconditionat. Una 
din situatiile des întâlnite o constituia amestecarea unor descoperiri, apartinând unor populatii 
diferite si folosirea unor artefacte pentru demonstrarea unei continuitati, demonstratie care se 
întorcea practic împotriva celui care o initiase. Trebuie avute însa în vedere si contributii 
importante, constând în primul rând din descoperiri arheologice - cercetarea unor necropole, 
studii asupra unor culturi putin cunoscute, în special cunoasterea culturilor populatiilor 
ramase în afara Daciei romane - carpi, costoboci, populatii din Muntenia. 


Trebuie remarcat faptul ca dupa 1989 cercetarea legata de prezenta autohtonilor în Dacia 
romana nu a facut progrese. Din punct de vedere teoretic exista putine încercari, iar 
arheologic practic nu s-a întâmplat nimic, în sensul ca nu a fost cercetat nici un obiectiv nou, 
care sa apartina autohtonilor si nici unele descoperiri facute anterior nu au fost publicate (se 
astepta de ani buni publicarea, spre exemplu, a necropolei de la Obreja). Interesanta este 
persistenta, mai ales în unele manuale universitare, a unor teze vechi care sub nici o forma nu 
corespund realitatii, persistenta care nu-si mai gaseste actualmente nici o scuza. Cea mai 
recenta luare de pozitie a istoriografiei românesti în aceasta privinta, capitolul V din volumul 
II al tratatului Istoria Românilor (2001) continua sa afirme "prezenta masiva a populatiei 
autohtone în Dacia romana", "dainuirea în mase compacte a populatiei bastinase", majoritara 
în lumea rurala, dar nelipsind nici din centrele urbane, mai ales din teritoriile acestora, "peste 
tot unde se întâlneste fenomenul de întrepatrundere a elementelor de civilizatie dacica si a 
celor romane provinciale, constatându-se o sinteza culturala si etnica de mare amploare, în 
care predomina componenta romana" 


Dacia şi lumea romană 


Fenomenul pătrunderii elementelor de civilizație romană în Dacia liberă nu poate fi 
abordat fără o trecere în revistă a cadrului general de evoluţie a celor două societăţi. Trecerea 
pe care triburile tracice nord-dunărene de la micile “regate” şi, evident, toate implicaţiile pe 
care le comportă astfel de societăţi, către o formaţiune cu caracter statal, se petrece aproape 
concomitent cu expansiunea politică, militară şi implicit teritorială a Romei către nordul 
Dunării. 

Civilizația dacică din spaţiul intracarpatic, cea pe care o vom aborda cu precădere, va 
cunoaşte momente de vârf începând cu secolul II a. Chr., perioadă în care supremaţia celtică 

din zonă va dispare. Acest fapt nu este întâmplător, el converge cu o ştire pe care o avem de la 
istoricul roman Trogus Pompeius, ce vorbeşte în prologul cărții 32 a Historiae Filippicae 
despre "incrementa Dacorum per Rubobosten regem". Naşterea regatului dacic cu centrul în 
Munţii Orăştiei reprezintă un moment de cotitură în istoria triburilor getice şi dacice. 

Până la acel moment însă, romanii şi triburile tracice nord-dunărene vor purta pe 
parcursul secolului II a. Chr. şi în debutul secolului I p. Chr., o serie de lupte, ca urmare a 
deselor atacuri pe care cei din urmă le vor întreprinde la sud de Dunăre. După 114, trupele lui 
C. Porcius Cato au fost zdrobite de către o alianță a triburilor barbare ce îi includea probabil şi 
pe daci. Acest fapt nu va rămâne fără ecou şi la scurtă vreme, prin anii 111- 110, M. Livius 
Drusus îi va respinge pe aceştia la nord de Dunăre. Situaţia nu va fi liniştită prea multă vreme 
astfel încât M. Mircinius Rufus va relua luptele între 109 şi 106, ca urmare a unor noi atacuri 
în Tracia şi la granițele Macedoniei. Lupte vor mai avea loc şi în ultimii ani ai secolului II a. 
Chr., precum şi în primul sfert al veacului următor. 

O nouă dimensiune o vor căpăta raporturile daco- romane odată cu intrarea în arena 
istoriei a lui Burebista. Cu siguranţă, campaniile sale pe litoralul pontic şi preluarea sub 
influenţa sa a cetăților greceşti de acolo, vor provoca neliniştea Romei. Posibila lui intervenţie 
în războiul civil dintre Caesar şi Pompei reprezintă un punct culminant, la un moment dat. 
Evident, în toată această problematică necunoscutele şi controversele nu lipsesc. O nouă fază 
de evoluţie a acestor relații avem după moartea lui Burebista când “imperiul” său se destramă. 
Perioada 44 a. Chr.- 85 p. Chr., este una sinuoasă în care cele două entități se confruntă cu 
sorți de izbândă schimbătoare, dar consecinţa generală care se desprinde este aceea a 
accentuării presiunii romane asupra frontierelor Daciei, presiune soldată chiar şi cu unele 
cuceriri teritoriale. 


Se remarcă, în acest răstimp acţiunile lui Coson în direcţia unei “imixtiuni” în noile 
conflicte ce afectau Roma, cele ale lui Cotiso, ce atacă la sud de Dunăre. Anul 29 a. Chr., 
aduce puternice atacuri ale dacilor la sud de Dunăre, în alianţă cu bastarnii, pe care M. 
Licinius Crassus reuşeşte să-i învingă. După acest moment, Crassus şi cu ajutor local, va pune 
treptat stăpânire pe Dobrogea, având în Rholes dinast clientelar. 

„Pacificarea” Dobrogei va duce, se pare, la o schimbare a atacurilor dacice către vest 
şi sud- vest, fiind posibilă, prin 13 a. Chr., o incursiune dacică în Pannonia, respinsă de 
Agrippa. Situaţia se va repeta curând, drept urmare are loc răspunsul roman prin expediția 
generalului Marcus Vicinius, care îi învinge pe atacatori şi-i urmăreşte pe Mureş, până în 
inima Daciei. Această expediţie va reprezenta, după E. Chirilă, o nouă fază în relaţiile dintre 
daci şi romani, aceea a atacurilor sistematice de slăbire a puterii dacilor. De acum atacurilor 
dacice li se va răspunde prin expediţii de represalii. Prin 11- 12 p. Chr., are loc o acțiune 
romană de anvergură în care sunt conjugate eforturile militare ale lui Cn. Cornelius Lentulus, 
guvernatorul Pannoniei şi ale comandantului districtului militar al Moesiei Sextus Aelius 
Catus. Primul acţionează în Banat şi Oltenia iar cel de-al doilea în Muntenia de unde strămută 

în Tracia în jur de 50 000 de geţi. Deşi slăbite, atacurile populaţiei locale de la nord de Dunăre 
vor continua pe tot parcursul epocii lui Augustus, aceştia fiind un adevărat „focar” de 
nesiguranță pentru graniţele Romei, după cum lasă să se întrevadă şi Publius Vergilius Maro: 
Aut coniurato descendes Dacus ab Istro. Această situație plină de incertitudini va duce la 
transformarea în 15 p. Chr., a comandamentului militar moesic în provincie (Moesia), în 
vreme ce prin stabilirea sarmaților iazigi, în jurul anului 20, în zona Tisei se bara calea 
dacilor spre Pannonia care vor ataca, însă, în zona de răsărit a Peninsulei Balcanice. În vremea 
lui Claudius, Dobrogea este anexată Moesiei şi ca o consecinţă a apărării ineficace a acesteia 
de către regatul odrys. 

O acţiune similară cu cea a lui Sex. Aelius Catus are loc în vremea lui Nero. Tiberius 
Plautius Silvanus Aelianus, guvernator a Moesiei, va strămuta din zona de la nord de gurile 
Dunării peste 100 000 de transdanubieni, conglomerat etnic format din geţi, bastarni şi 
sarmati. Evenimentul în cauză are loc între 62- 66 p. Chr., având ca una din consecințe o 
relaxare la graniţa de nord a Imperiului. Este o linişte relativă căci, după moartea lui Nero, va 
începe o nouă perioadă în care dacii se vor face remarcaţi prin raidurile lor la sud de Dunăre. 
Ecourile acestor acţiuni transpar clar la Tacitus care remarca faptul că : "Id bellum cum causis 
et eventibus (etenim longius provectumest) mox meboramibus. Mota et Dacorum gens, 
nunquam fida, tunc sine metu, abducto e Moesia exercitu" („Atacul inamicilor şi perfidia 
aliaților adusese statul la marginea prăpastiei. A pornit mişcare şi poporul Dacilor, un neam de 
oameni niciodată credincioşi şi, după ce s-a retras armata din Moesia, ei n-au mai avut nici o 
teamă”). 

Situaţia se va agrava în vremea lui Domițian şi a basileului Duras. În iarna anilor 85- 
86 p. Chr., are loc o nouă invazie dacică în Moesia, ce va duce la declanşarea primului 
conflict de anvergură între daci şi romani. Acest conflict şi pacea încheiată va aduce şi 
beneficii pentru partea dacică, o serie de meşteri romani ajung acum în Dacia. (Cassius Dio, 
LXVII, 7, 1,4) 

Evenimentele ce au urmat şi care au culminat cu cele două mari războaie daco-romane 
sunt foarte cunoscute; în acest context nu vom mai insista asupra lor. 

Raporturile daco-romane, din această perioadă trecută în revistă, nu au fost doar de 
natură militară. Este şi perioada în care mărfurile şi negustorii romani vor domina piața 
Daciei. Constituirea provinciei Moesia şi cucerirea liniei Dunării va duce la o intensificare 
considerabilă a raporturilor economice între cele două entități, mărturie fiind numărul mare al 
produselor din Imperiu găsite în Dacia. Piaţa de aici va deveni atractivă pentru meşterii 
artizani romani care vor veni aici în căutare de câştig, mai ales pe parcursul sec. I p. Chr. 
Influenţa romană va fi, deasemenea, receptată şi în moda comunităţilor locale care vor prelua 
şi adapta o serie de artefacte din mediul roman. 

Secolele I a. Chr.- I p. Chr., vor fi şi cele ale pătrunderii tot mai accentuate a 
produselor din Imperiu, ele reprezentând, potrivit expresiei profesorului I. Glodariu, „epoca 
supremaţiei absolute a comercianților italici”. Este şi perioada în care, ca o rezultantă a 
acestor pătrunderi, dacii vor prelua, imita şi adapta, conform propriilor gusturi, produsele 
greco-romane. Moda va fi, la rândul ei, serios influențată de tendinţele promovate de lumea 
romană mai ales pe parcursul sec. I p. Chr., în special după crearea provinciei Moesia şi 
stabilirea graniţelor Imperiului pe linia Dunării. Prototipuri ale unor piese de podoabă 
vehiculate în lumea dacică cum sunt, de exemplu, fibulele linguriţă”, ce vin probabil din 
Imperiu. 

Influențe greco- romane, fie ele şi secundare, se regăsesc inclusiv în arta Regatului. 
Prezenţa unor piese cu certă valoare artistică, precum aplica reprezentând Gorgona, capul de 
amoraş, piciorul de dimensiuni apreciabile ale unei statuete, la care adăugăm şi un soclu de 
statuetă, toate acestea de la Craiva, ne dau măsura gustului artistic al celor de aici. 

Fără a avea intenția de a urma clişee din istoriografia noastră, este evident faptul că la 
debutul secolului al II-lea P. Chr., romanii găseau în Dacia nu numai un teritoriu fertil cu 
resurse şi bogății, ce aveau rostul de a reîmprospăta visteria imperială, ci şi o societate ce 
depăşise cadrul „anistoric”, familiarizată şi receptivă la influenţele romane. 


Dacia sub romani 


In perioada 106 d.C. - 275 d.C. Dacia a fost sub stapânire romana. In aceasta perioada, 
prin cucerirea Daciei, Imperiul Roman s-a refacut financiar si si-a intins granitele mult spre 
miazanoapte. Cuceritorii romani au stiut ca dacii pot fi o aparare foarte eficienta impotriva 
dusmanilor Imperiului Roman, deoarece erau recunoscuti ca fiind de o vitejie fara egal. 
Geograful Ptolemeu afirma ca hotarele Daciei Traiane se intindeau la apus pâna la Tisa, la 
miazanoapte pana la muntii Carpati, la rasarit pana la râul Hierasos (identificat de unii cu 
Siretul, de altii cu Prutul), iar la miazazi pana la Dunarea. În anii urmatori razboaielor daco- 
romane, si in Muntenia si in Moldova au existat permanent legiuni romane si asezari daco- 
romane. 


Procesul de sinteza si conlocuire a fost atât de intens deoarece dacii insisi erau urmasi ai 
tracilor, precum foarte posibil erau si romanii. Astfel, este mai mult decât probabil ca geneza 
poporului român are un caracter de altoire etnica a doua popoare congenere, rezultatul ei fiind 
cel mai latin dintre popoarele urmase ale latinilor si cea mai latina dintre limbile romanice. 
Insusi numele românilor vine de la romani, cum poate foarte bine sa vina de la ROHMANI, 
poporul stravechi, ancestral din care insisi romanii sunt descendenti. Marele istoric român 
Constantin C. Giurescu afirma: "Suntem singurii dintre popoarele romanice - abstractie 
facând fragmentul etnic neinsemnat al romansilor - care pastram numele stapânitorilor". Acest 
fapt nu se explica mai convingator decât prin romanitatea etnica intrinseca a dacilor, popor 
congener cu latinii. Limba daco-romana este latina vulgara, limba care a continuat sa fie 
folosita pe pamântul Daciei si dupa ce romanii si-au retras armatele, tocmai pentru ca ea 
continea elementele lingvistice stravechi comune celor doua idiomuri. Toti scriitorii antici 
sunt de acord ca dacii erau un popor extraordinar de numeros, astfel incât teza exterminarii 
este absurda. Dacii si romanii au coabitat si s-au amestecat nu numai in perioada de ocupatie 
romana a Daciei, ci acest amestec a fost mai mult un aliaj extraordinar a doua popoare ce 
aveau o radacina straveche comuna. 

Faptul ca latina vulgara s-a vorbit nu numai de catre colonistii romani aflati mai mult in 
orase, ci chiar in satele Daciei Traiane, unde populatia era predominant alcatuita din taranii 
daci, dovedeste faptul ca nu era o limba importata, ci una care se potrivea perfect cu fondul 
lingvistic dac. In perioada traiana, Dacia a fost o singura provincie. Mai târziu, pe vremea 
imparatului Hadrianus (119-120 d.C.) ea a fost impartita in doua: Dacia Superior si Dacia 
Inferior, adica partea de miazanoapte (nord) si parte de miazazi (sud). Intre 158-159 d.C., 
când domnea imparatul Antoninus Pius, Dacia s-a impartit in trei: DACIA POROLISSENSIS, 
DACIA APULENSIS si DACIA MALVENSIS. Prima cuprindea partea de vest a Ardealului, 
cu Tara Crisului si Muntii Apuseni si avea capitala la Porolissum (azi, Moigrad). Dacia 
Apulensis avea resedinta la Apulum (Alba-lulia) si cuprindea restul Ardealului si Banatul, 
iar Dacia Malvensis cuprindea Oltenia, Muntenia si sudul Moldovei. Dacia a fost permanent o 
provincie aflata sub supravegherea directa a imparatului, era deci o provincie imperiala. Ea 
era condusa de un trimis imperial numit Legatus Augusti pre praetore. Mai târziu, când Dacia 
a fost impartita in trei, trimisul imparatului s-a ales dintre fostii consuli si isi adugau la titlu, la 
urma, cuvintele "trium Daciarum". El era functionarul suprem si administratorul provinciei. 


El era ajutat de trei administratori financiari, numiti "procuratores", care strângeau darile 
si repartizau cheltuielile. Marile impozite pe care le-am platit dacii demonstreaza bogatia tarii, 
iar marele numar de soldati daci daruiti Romei dovedeste capacitatea militara de exceptie a 
Daciei. Organul superior era Legatus Augusti, dar local exista un Concilium Provinciarum 
Daciarum trium, un fel de mic parlament. Resedinta lui Legatus Augusti era in fosta capitala a 
Daciei, in Sarmizegetusa, iar dupa anul 118 d.C. s-a mutat la Apulum. Tot la Sarmizegetusa 
se afla si "preotul incoronat al celor trei Dacii si care slujea la altarul imparatului Sacerdos 
arae Augusti Coronatus Daciarum III", dat fiind ca imparatul roman isi luase si titlul sacru, 
divin. Preotii care oficiau cultul imparatului aveau la Sarmizegetusa un templu, Aedes 
Augustalium, foarte impunator. Pentru cucerirea Daciei, Imperiul Roman a utilizat o armata 
impresionanta. Izvoarele istorice si inscriptiile vorbesc despre 9 legiuni a câte 6000 de 
soldati, 10 detasamente de cavalerie, 35 de cohorte (detasamente de infanterie) la care se 
adauga cohortele pretoriene care l-au insotit pe imparat si trupele neregulate si marinarii de pe 
Dunare. La razboiul impotriva Daciei au participat peste 100.000 de soldati romani. Printre 

generali, comandând Legiunea Prima Minerva, se afla si viitorul imparat Hadrianus. Dupa 
cucerirea Daciei, la Apullum a stationat permanent iar la Potaissa 
(Turda de azi) legiunea V Macedonica. 


Antonine Wall 

Apararea provinciei Dacia era asigurata prin fortificatii de tipul: valuri, castre si castele. 
Nenumarate descoperiri arheologice atesta prezenta acestui tip de fortificatii romane pe 
teritoriul României de azi (Dacia de atunci). S-au intarit si orasele, in jurul carora s-au 
construit ziduri de aparare. In Dacia romana au existat ca si in restul Imperiului Roman, 
asezari de trei tipuri: colonii, municipii si sate. 


erau urmatoarele asezari: Sarmizegetusa (sau Ulpia Traiana Augusta Dacica 
Sarmizegetusa), Apulum (Alba-Iulia); Napoca (Cluj); Drobeta (Turnu-Severin); Dierna (lânga 
Orsova); Potovisa sau Potaissa (Turda), Romula (Rosca); Aquae (Calan). 


Municipiile cele mai cunoscute au fost: Porolissum (Moigrad), Tibiscum (Jipa, lânga 
Caransebes) si Ampelum (Zlatna, in Mtii Apuseni). Dinu C. Giurescu afirma ca mai exista alte 
91 de localitati, datând din epoca Daciei Traiane al caror statut administrativ este insuficient 
cunoscut astazi. Aceste localitati si-au reluat in prima jumatate a sec.XX si numele roman. 


Municipiile erau orase cu mai putine drepturi decât coloniile, care erau alcatuite din 


cetateni romani cu drepturi depline, care puteau deci alege la Roma pe inaltii demnitari si 
puteau fi alesi la rândul lor. Intre municipii, unele aveau mai multe drepturi iar altele mai 

putine, existând insa posibilitatea evolutiei, in sensul ca unele municipii puteau fi ridicate la 
rangul de colonii, iar unele sate (vici sau pagi) puteau fi facute municipii. Romanii pastrau 
astfel o puternica emulatie intre colectivitati. Coloniile si municipiile erau conduse de un 
consiliu, numit ardo decurionum, alcatuite din 20 de consilieri sau decurioni. Dintre acestia se 
alegeau fie doi (in colonii), fie patru (in municipii) cu atributii similare primarilor si ajutorilor 
de primari de astazi. Ei aveau si atributii judecatoresti, fiind numiti quattorviri jure dicundo, 
condusi de unul dintre ei, numit primus. Quattorvirii erau alesi pe o perioada de un an iar 
dumvirii pe o perioada de 5 ani. In afara de cei mentionati anterior, administratia oraselor - 
colonii sau municipii - mai cuprindeau si pe edili, care se ocupau de estetica urbana si pe 
questori, care corespundeau casierilor. Orasele mai aveau de asemenea câte o persoana 
importanta, care putea sa le sprijine sau sa le apere, dupa cum era cazul, la fixarea impozitelor 
sau a unor prestatii extraordinare. Aparatorii se numeau patroni sau defensori. 


Unul dintre patronii Sarmizegetusei era chiar guvernatorul provinciei, trimisul 
imparatului, proconsului Tiberius Fronto. Ptolemeu, preluând si izvoare anterioare, noteaza in 
harta sa un numar de 44 de orase in Dacia. S-au descoperit cele mai multe dintre ele, chiar 
unele despre care se credea ca au disparut, cum ar fi Comidava si Puroboridava, orase dacice 
propriu-zise. Piroboridava, despre care s-a crezut ca ar fi disparut dupa caderea regatului dac, 
o gasim, intr-un papirus descoperit recent, mentionata ca existând inca din sec.I] d.H. 
deoarece romanii au trimis acolo in garnizoana un detasament din Cohors I Hispanorum 
Veterana, al carui lagar era la Drajna de Sus. Intr-o inscriptie din sec.III, gasita la Novae (pe 
teritoriul actualei Bulgarii) este amintit una nume Aurelius Victor Perburidavensis, adica 
Piroboridava. 


Satele, din multiunea carora astazi cunoastem numele câtorva zeci. Imensa lor majoritate 
este insa atestata arheologic. Numai pâna la cel de-al doilea razboi mondial se descopera in 
judetul Alba vestigiile a 30 de sate din epoca romana; in jud. Mehedinti vestigiile altor 57, in 
Caras-Severin - 40, in Dolj - 48, in Cluj - 68. Numarul acestor asezari sporeste insa cu fiecare 
an, pe masura extinderii santierelor arheologice pe teritoriul României. 


Viata economica din Dacia Traiana a adaugat indeletnicirilor milenare ale dacilor si 
activitati noi sau le-au dezvoltat foarte mult pe cele incepute de daci. Intre activitatile 
stravechi se inscriu agricultura si pastoritul, apicultura si viticultura. Mineritul a cunoscut o 
dezvoltare fara precedent, deoarece Imperiul Roman era interesat in exploatarea intensa a 
bogatiilor subterane ale Daciei. Exploatat in 8 centre din Mtii Apuseni si unul in Rodna, 
aurul, argintul (la Rodna, in Banat si in Moldova), fierul, arama, marmura, calcarul, titeiul si 
sarea. S-au dezvoltat mestesugurile, cu precadere prelucrarea metalelor, in care dacii erau 
mari maestri, constructiile, fieraria, dulgheritul, dogaritul, olaritul, pielaria, tesatoria, 
constructia de ambarcatiuni navale, croitoria, cizmaria. S-au dezvoltat artele: arhitectura, 
sculptura, pictura. Au fost infiintate colegii, care erau in fapt asociatii de tipul breslelor sau 
asociatii etnice sau religioase, in scopul de ajutor reciproc sau de practicare a cultului. Ele 
erau conduse de un consiliu de decurioni, care alegeau dintre ei un magister si un conmagister. 

Inscriptiile descoperite ne dezvaluie existenta a 17 asemenea colegii, din care 5 la 
Apulum. Existau in Dacia, conform inscriptiilor, colegii precum: colegiul croitorilor, al 
plutasilor, al fierarilor, al corabierilor sau luntrasilor, colegiul negustorilor s.a. Acestea erau 
colegii de tipul breslei mestesugaresti. Altele erau colegii ce cuprindeau pe adoratorii aceleiasi 
divinitati, cum erau de exemplu, colegiul Isider, adica al adoratorilor zeitei Isis, sau colegiul 
lui Jupiter Cerneus. 


Drumurile au fost pentru romani unul dintre cele mai importante mijloace de mentinere 
a dominatiei asupra teritoriilor cucerite. Soselele romane erau lucrate dintr-un strat gros de 
bolovani si unul din prundis, legate intre ele cu un ciment a carui exceptionala formula s-a 
pierdut in negura timpului. (Sa ne reamintim ca si cimentul dacic, folosit la zidurile cetatii 
Sarmizegetusa, de exemplu, era extraordinar, nepermitând patrunderea nici macar a unei lame 
subtiri intre blocurile de piatra si a carui formula s-a pierdut de asemenea.) Pentru sosele, 
romanii puneau peste cele doua straturi placi de piatra foarte bine cimentate intre ele, astfel 
incât drumurile rezultate erau extraordinar de durabile. Este poate locul sa comentam aici un 
paradox lingvistic, deoarece in limba româna cuvântul pamânt vine de la pavimentum, care 
era in latina "strada pavata", in timp ce cuvântul latin "terra" (care este cel din care deriva in 
celelalte limbi romanice "pamânt") a dat in limba româna cuvântul tara, cuvânt care trimite la 
pamânt, la posesiunea teritoriala, ceea ce este foarte elocvent pentru un popor care este 
poporul român care a locuit pe aceleasi pamânturi, din preistorie si pâna astazi. Drumurile 
romane cele mai importante erau numite imperiale si se ramificau in drumuri mai mici, 
colaterale, de mai mica importanta. Multe dintre soselele construite de romani urmau traseul 
vechi, dacic, al cailor de acces existente anterior cuceririi romane. Un "miliarium", adica o 
piatra indicând distantele, asezata intre Potaissa si Napoca in anul 108, dovedeste ca drumul a 
existat inainte ca romanii insisi sa il paveze, la scurt timp dupa cucerirea Daciei. 


Constructiile. Apeducte, terme, amfiteatre. S-a descoperit recent ca dacii cunosteau 
sistemul alimentarii cu apa prin conducte, sistem pe care romanii l-au folosit pe scara larga. O 
inscriptie din anul 133 d.H., din timpul imparatului Hadrian, mentioneaza aducerea apei la 
Sarmizegetusa, unde s-au si gasit de altfel resturile unui apeduct. Un alt apeduct s-a descoperit 
la Apulum, localitate in care, conform unei inscriptii, se afla un izvor pe care l-a restaurat de 
la sol un "speculator", adica un ofiter al Legiunii a XIII-a Gemina, pe nume Ulpianus 
Proculinus. In ceea ce priveste baile publice sau termele, ele existau practic in fiecare oras si 
erau foarte frecventate, având si un rol social. La Sarmizegetusa si la Apulum s-au gasit 
urmele unor bai foarte mari. La Micia, la Nistria, la Drobeta, la Romula, la Sucidava existau 
terme. Unele apartineau lagarelor militare, altele apartineau unor statiuni balneare, deoarece 
pamântul Daciei era foarte bogat in izvoare termale. (Astazi inca, pe teritoriul României exista 
un important numar de izvoare cu proprietati balneare si terapeutice de exceptie.) In Dacia 
Traiana, in cazul termelor cu proprietati medicale, existau si inscriptii dedicate lui Hercule 
(baile Herculane sunt si astazi in România una dintre cele mai importante statiuni balneare.) 

sau lui Esculap si Higeiei. Izvoarele fierbinti de la Baile Felix, lânga Oradea (unde si astazi 
functioneaza o statiune balneara de mare interes) erau cunoscute in timpul Daciei Traiane. 
Amfiteatrele reprezentau pentru romani un titlu de glorie. 


Aici se dadeau luptele intre gladiatori sau intre gladiatori si fiarele salbatice, foarte 
apreciate de spectatori. S-au descoperit la Sarmizegetusa, Porolissum si Tomis, urme de 
amfiteatre, cel din Sarmizegetusa fiind urias, de circa 12000 locuri iar cel din Porolissum 
mentionat pe o inscriptie din anul 150 d.H. fiind restaurat de imparatul Hadrianus Pius 
"deoarece se darâmase de vechime". O piatra funerara din Tomis il infatiseaza pe gladiatorul 
Skirtos Dacul, inarmat pentru lupta, cu sabie, pumnal si trident. Stadioanele erau si ele locuri 
importante pentru executiile fizice si pentru intreceri sportive. Templele erau cladiri publice 
de exceptie. Panteonul roman s-a imbogatit cu cel dacic, rezultatul fiind unul exceptional. 
Lacasurile inchinate lui Jupiter si Junonei se adaugau celor dedicate zeului Apollo, zeitei 
Nemesis, dar si zeului Glycon, lui Hierobulus (Soarele) sau lui Serapis si Cavalerului Trac 
care era o divinitate autohtona. Nu este de mirare ca regasim si zeitati de tip egiptean, 
deoarece stravechea Dacie a constituit creuzetul civilizatiei si spiritualitatii umane. Despre 
scolile din timpul Daciei romane au ramas dovezi, mai ales inscriptii ce vorbesc despre scribi, 
inscriptii cu alfabetul latin descoperite la Porolissum ori cu versuri in limba greaca, la 
Romula, atestând predarea "Iliadei" in scolile de aici. 


Harta Provinciei Dacia 


Coexistenta daco-romana. Dacia a ramas sub stapânirea romana mai putin de 170 de 
ani (106-275 d.H.). Caracterul romanic al provinciei Dacia nu se explica prin durata, destul de 
scurta de altfel, ci mai ales prin conjugarea foarte eficienta a doua popoare ce aveau stramosi 
comuni si a doua limbi inrudite. Aceasta ar fi o explicatie ce ar tine cont de preistorie. 


Capacitatea de asimilare a intregului ansamblu de civilizatie romana in marea masa daca 
este absolut uluitoare. Dupa moartea imparatului Traian, Dacia devine o provincie renumita. 
In anul 117 d.H., dupa ce Traian, se produce o navalire a iazygilor dinspre poarta apuseana si 
a roxolanilor dinspre rasarit. Imparatul Hadrian, urmasul la tronul lui Traian, vine cu armata 
puternica ii bate pe iazygi si ii plateste pe roxolani. De atunci, s-a pastrat inscriptia ce 
vorbeste despre reconstruirea orasului Drobeta ce avusese de suferit si de ridicarea valului din 
Banat si limesul alutan. Pe la 143 d.H. si 156-157 d.H. au fost atacuri ale dacilor liberi din 
nord. Legiunile romane au respins aceste atacuri, iar imaparatul Antonius Pius urmasul 
imparatului Hadrian, s-a vazut obligat sa acorde o atentie deosebita tinuturilor dacice. 


In perioada domniei lui Antonius Pius, Dacia se imparte, pentru administrarea mai 
eficienta, in trei provincii, având resedinta la Porolissum, Apulum si Malva. Tot in aceasta 
perioada se reconstruieste amfiteatrul din Porolissum deteriorat din cauza vechimii. In timpul 
domniei imparatului Marcus Aurelius, Imperiul Roman face cu greu fata navalirilor 
barbarilor, atrasi imperios de bogatiile Daciei. Asa-numitul razboi marcomanic a fost atât de 
dur, incât imparatul a trebuit sa stea aproape tot timpul pe frontul de lupta. Dacia a avut de 
suferit de pe urma acestui razboi. Orasul Alburnus Major, unul dintre cele mai importante 
centre ale exploatarii aurului este ars si insasi capitala Sarmizegetusa este amenintata. 
Romanii aduc Legiunea a V-a Macedonica de la Troesmis la Potaissa, iar guvernatorul 

provinciei, Claudius Fronto, reuseste sa restabileasca ordinea. "Colonia Ulpia Traiana Augusta 
Dacica Sarmizegetusa" ii dedica o inscriptie in semn de recunostinta, in care este considerat 
"general prea-puternic si patron" sau protector al Coloniei. Provincia Dacia, scapata de 
pericolul marcomanic, ii dedica o inscriptie solemna insusi imparatului Marcus Aurelius. O 
ramura a dacilor ce locuiau in nordul Moldovei si in Galitia, costobocii, navalesc in Dobrogea 
si Peninsula Balcanica, fiind alungati ei insisi de un neam germanic, asdingii. Aceasta trecere 
spre sud a costobocilor a avut loc la sfârsitul anului 170 d.H., de la care ni s-a pastrat o 
inscriptie in orasul Tropaeum Traiani, care il mentioneaza pe locuitorul Daizus Comezoi "ucis 
de catre costoboci”. 


Alte doua inscriptii din Calatis ne arata reconstruirea zidurilor acestei cetati, distruse in 
urma navalirilor. Razboiul marcomanic ia sfârsit in timpul imparatului Commodus, succesorul 
lui Marcus Aurelius. Acesta incheie o pace cu barbarii, o pace care le lasa insa acestora 
posibilitati de agresiuni viitoare, in schimbul unor promisiuni temporare. In Dacia, 
guvernatorul Sabinianus, numit de imparatul Commodus, a fost nevoit sa mute 12000 de 
familii de daci liberi aflati in nordul provinciei, in interiorul acesteia. "Historia Augusta” 
relateaza si despre o revolta a locuitorilor provinciei Dacia, criza rezolvata insa de imperiu. 
Imparatul Septimus Severus, urmasul lui Commodus, a dat o atentie exceptionala Daciei, 
ocupându-se de consolidarea coloniilor si municipiilor. Potaissa, Dierna, Drobeta au devenit 
colonii in aceasta perioada. In timpul imparatului Caracolla cel care a acordat prin decretul 
din 212 d.H. cetatenia romana tuturor locuitorilor imperiului, gotii navalesc in Dacia. Acesti 
barbari sunt pomeniti in istorie o data cu atacul asupra Daciei, dat fiind ca aceasta era o 
provincie romana de mare interes. Odata cu gotii si profitând de acestia, navalesc si dacii 
liberi din nordul provinciei, reusind impreuna sa ocupe, in 275 d.H., intreaga provincie. 


Caracalla ii invinge la inceput luând multi prizonieri, ce vor fi eliberati mult mai târziu. 
Este foarte posibil ca o alta ramura a dacilor, carpii, sa fi fost alaturi de goti. Cassius Dio, 
istoricul, povesteste ca sub imparatul Macrius "dacii pustiau o parte a Daciei si amenintau sa 
se lupte mai departe”, dupa ce isi luasera inapoi prizonierii de pe vremea lui Caracalla. 
Navalirile se intetesc dupa anul 230 d.H.. In anul 235 d.H. romanii fac o expeditie victorioasa 
impotriva dacilor liberi care atacasera impreuna cu sarmatii. Imparatul Maximum Tracul ia, 

cu acest prilej, titlul de "Dacicus Maximus". Imparatul se pregateste sa vina cu o armata dar 
este intre timp ucis. Generalul Menophilus incheie pace cu gotii, cu carpii, oferindu-le bani si, 
pentru ca ei nu primesc, ataca din nou si Dacia si Moesia. Imparatul Gordianus, plecat 
impotriva persilor este nevoit sa se intoarca pentru a-i respinge pe carpi. Aceasta perioada 
istorica a primelor secole ale mileniului I si pâna spre sfârsitul acestui mileniu, care 
culmineaza cu navalirea ungurilor, sunt secole de mare dificultate pentru daco-romani. 


Grecii în Dacia Pontică 


Soarta oraşelor greceşti din țările trace, ca şi a celor din țările scite, a fost asemănătoare în 
liniile cele mai mari: întemeiate în mod de obicei (deşi nu exclusiv) paşnic, cu acordul sau cel 
puţin fără împotrivirea războinică a autohtonilor, au legat cu aceştia relaţii economice, politice 
şi culturale strînse, care s-au menţinut şi atunci cînd raportul de forţe a început să se modifice 
treptat în defavoarea grecilor şi cînd aceştia s-au văzut expuşi în tot mai mare măsură 
atacurilor, raidurilor de pradă, solicitărilor de tribut şi pînă la urmă dominaţiei politice directe 
din partea formațiunilor autohtone în ascensiune. Aceste insule îndepărtate de elenitate, 
expuse astfel unor furtuni de care lumea greacă propriu-zisă a fost în mare măsură scutită, şi- 
au menţinut totuşi pînă la sfîrşit trăsăturile elenice precum şi relaţiile întreţinute cu precădere 
cu alte oraşe greceşti dinlăuntrul şi din afara bazinului pontic. 


Cercetarea acestor relaţii de la începutul existenţei oraşelor pînă la începutul dominației 
romane formează scopul prezentei lucrări. În ciuda unui mare număr de lucrări despre relaţiile 
externe ale acestor oraşe, lipseşte încă una de sinteză asupra subiectului. Prezenta lucrare 
cuprinde perioada de timp dintre mijlocul secolului VII pînă la sfîrşitul secolului I, 
considerînd drept început al stăpînirii romane campania lui M. Licinius Crassus din 29/28 cu 
supunerea întregii Dobroge, deşi instituirea stăpînirii romane asupra oraşelor greceşti ca şi a 
Dobrogei şi încadrarea lor într-o provincie romană au avut loc în mai multe etape, începînd cu 
încheierea foedus-ului între Roma şi Callatis şi care abia la Vespasian pot fi considerate 
încheiate. Chiar dacă oraşele greceşti nu trăiesc sfîrşitul relaţiilor externe începînd cu acest 
moment, ele încetează totuşi să aibă o politică externă proprie, motiv pentru care prezenta 
lucrare se opreşte aici. Centrul de greutate se află în epoca elenistică, pentru care există cele 
mai multe surse. 


Numeroase lucrări s-au ocupat cu chestiuni legate de aceste relaţii, fie în cadrul unor 
lucrări cu teme mai vaste, fie pentru una sau alta dintre problemele de detaliu. Mai întîi, 
raporturile politice ale oraşelor noastre îşi găsesc locul în lucrări mai cuprinzătoare, dedicate 
în general istoriei grecilor în aceste ținuturi, fără să fi apărut însă o relatare unitară a evoluției 
lor în domeniul politicii externe. Astfel se găsesc referiri la oraşele noastre în monografia lui 
N. Ehrhardt despre Milet şi coloniile sale (Milet und seine Kolonien. Vergleichende 
Untersuchung der kultischen und politischen Einrichtungen, Europäische Hochschulschriften 
III. 206, Frankfurt/Main — Bern — New York 1983); afară de discutarea împrejurărilor fondării 
oraşelor şi ale instituţiilor lor, cartea se referă şi la aspecte ale raporturilor coloniilor cu 
metropola, însă numai pentru cele milesiene. Pentru coloniile megariene, singura sinteză 
existentă este în continuare cea a lui Krister Hanell (Megarische Studien, Lund 1934), care, 
deşi pe alocuri depăşită, este încă utilă; singura sinteză a istoriei grecilor pe ţărmul românesc 
al Mării Negre este cea a lui D. M. Pippidi (| Greci nel Basso Danubio dall'etr arcaica alla 

conquista romana, Milano 1971; D. Berciu, D. M. Pippidi, Din istoria Dobrogei. Geţi şi greci 
la Dunărea de Jos din cele mai vechi timpuri până la cucerirea romană, Partea II: Străinii de 
peste mări I, Bucureşti 1965, 139-324). 


O sinteză a istoriei şi instituţiilor oraşelor greceşti de pe litoralul vest-pontic oferă K. 
Nawotka (The Western Pontic Cities: History and Political Organization, Dissertation, Ohio 
State University 1991). Alte lucrări se ocupă cu istoria bazinului pontic în general şi cu țărmul 
său apusean în special, cu istoria Dobrogei în antichitate, sau sunt lucrări cu caracter 
monografic despre unul din oraşele în discuţie. În acestea, tema noastră găseşte o tratare mai 
generală adecvată cadrului larg al lucrărilor, ce corespunde mai degrabă marilor trăsături ale 
evoluţiei istorice decît fiecărei împrejurări şi chestiuni de detaliu în parte. Trebuie menţionate 
aici articolele dedicate special subiectului relaţiilor externe. Dintre acestea, Emilia Doruţiu- 
Boilă (Relaţiile externe ale cetății Callatis în epoca elenistică, SCIVA 39, 1988, 3, 243-249) 
oferă o trecere în revistă a relațiilor externe "personale" ale oraşului Callatis în epoca 
elenistică. 


Relaţiile cu marile puteri 


Oraşele vest-pontice şi campania scitică a lui Darius 


Distrugerea Histriei la sfîrşitul secolului VI este pusă în legătură de cercetători cu 
campania scitică a lui Darius şi ridică întrebarea de ce ar fi dorit sciţii să distrugă un oraş 
grecesc, un fapt fără precedent în relaţiile dintre barbari şi greci (cu singura excepţie a lui 
Burebista). Sunt examinate afirmaţiile lui Herodot despre granițele Sciţiei precum şi izvoarele 
arheologice care îngăduie aprecierea influenţei scitice la Dunărea de Jos. Din ele reiese că 
triburile getice din nordul Dobrogei erau în a doua jumătate a secolului VI influențate de 
cultura scitică şi se aflau cel puţin nominal într-o dependenţă politică lejeră faţă de sciți, ceea 
ce le-a şi determinat să fie singurele care au opus rezistență înaintării persane. Date fiind 
relațiile strînse dintre Histria şi geții din vecinătatea oraşului, ai căror aristocrați se 
înmormîntau deja de pe la mijlocul secolului VI în necropola tumulară a oraşului, apare 
probabil că Histria, probabil după exemplul metropolei sale Milet, a trecut de partea perşilor 
cu prilejul campaniei lui Darius, ceea ce a fost considerat un act ostil de către sciți; ca atare, 
au pedepsit oraşul după retragerea perşilor, atacîndu-l şi distrugîndu-l. Probabil în acest 
context se plasează numeroasele jertfe de ispăşire din tumului XII, mărturii ale rezistenţei pe 
care au încercat s-o opună oraşul şi geții din vecinătate. Sunt examinate în continuare 
împrejurările şi cauzele căsătoriilor succesive ale regelui scit Ariapeithes: El a încheiat o 
căsătorie cu o histriană, probabil ca un gest de reconciliere pentru precedenta distrugere a 
Histriei, căsătorie din care a rezultat filelenul rege scit Skyles. Într-un appendix sunt 
examinate împrejurările ridicării în această perioadă a unei statui pentru Apollo Ietros, 
stăpînul Histriei, de către olbianul Xanthos Posios. 

Relaţiile cu Macedonia de la Filip II la Lysimachos 


Relaţiile oraşelor greceşti cu Macedonia se limitează, atît datorită stării izvoarelor cît şi 


aat 


momente principale: în vremea lui Filip II., a lui Alexandru cel Mare şi a lui Lysimachos. 
Oraşele vest-pontice, Filip al Macedoniei şi regele scit Ateas 


Sunt examinate întinderea stăpînirii lui Ateas şi limitele cronologice ale acesteia. Ateas 
pătrunde cu sciții săi în Dobrogea pe la mijlocul secolului IV, se stabileşte aici şi obține de la 
oraşele greceşti de pe țărm, de la Histria pînă cel mult la Odessos, plata unui tribut. Grecii 
nemulțumiți încearcă la un moment dat să nu mai plătească acest tribut, sprijiniți fiind cu 
sfatul sau cu fapta de Byzantion. Formaţiunea getică din nordul Dobrogei sub conducerea lui 
rex Histrianorum refuză să accepte stăpînirea scitică în indiferent ce formă. Cele două forme 
de protest au fost foarte probabil legate între ele. Examinarea vestigiilor arheologice arată că 
secolul IV este unul nu numai de influenţă culturală scitică, cum fusese secolul VI, ci şi o 
perioadă în care stabilirea unor grupuri scitice în Dobrogea este limpede atestată. Moartea lui 
rex Histrianorum a adus cu sine atît dispariţia pericolului getic pentru Ateas cît şi, cel tîrziu 
acum, sfîrşitul opoziţiei oraşelor greceşti, care nu se mai puteau aştepta la ajutor nici din 

partea oraşului Byzantion, asediat de Filip II. Acest ultim fapt a provocat probabil şi o 
schimbare de atitudine a oraşelor vest-pontice, sau cel puţin a Histriei. Distrugerea zidului de 
incintă al Histriei în secolul IV trebuie pusă în legătură mai degrabă cu Filip II decît cu 
asediul oraşului de către Lysimachos în 313. 


Campania lui Zopyrion 


Despre titlul purtat de Zopyrion în cadrul stăpînirii macedonene (praefectus Ponti sau 
praepositus Thraciae), despre inamicul vizat de campania întreprinsă de acesta (geți sau sciți) 
şi despre data înfrîngerii sale (331 sau 326/25), izvoarele existente (Curtius Rufus şi Iustinus) 
oferă informaţii contradictorii. Sunt de preferat funcția de guvernator al Thraciei şi data de 
326/25 oferite de Curtius Rufus; în ce priveşte inamicul, cele două izvoare pot fi puse de 
acord, în sensul că Zopyrion şi-a suferit înfrîngerea undeva la nordul gurilor Dunării, în ceea 
ce poate fi înțeles drept Sciţia, însă regiunea este în bună măsură locuită de geți, duşmanul 
care a nimicit oastea macedoneană. Episodul a avut drept urmare întreruperea temporară a 
stăpînirii macedonene pe litoralul vest-pontic. 


Oraşele vest-pontice şi Lysimachos 


Despre revolta oraşelor greceşti împotriva lui Lysimachos în 313 ne informează Diodor 
(19, 73). Cauzele revoltei constau în încălcarea autonomiei oraşelor de către macedoneni, în 
speță în prezenţa unor garnizoane macedonene în oraşe. Conducerea revoltei îi revine 
Callatidei, la acea dată oraşul cel mai prosper şi mai puternic militar din regiune. Afară de 
Histria şi Odessos, numite explicit de Diodor ca participante la revoltă, mai trebuie luate în 
considerare celelalte oraşe greceşti la nord de Haemus, nu însă şi Mesambria şi Apollonia. 
“Tracii” care au dat ajutor revoltaților, probabil în schimbul unei plăți, sunt identificaţi cu geții 
din regiunea Bălții Ialomiţei, de ambele părți ale Dunării, unde descoperirile arheologice 
atestă o însemnată aglomerare de aşezări şi necropole pentru această perioadă, precum şi 
strînse legături mai ales cu oraşul Callatis. Trebuie respinsă ideea că revolta este consecința 
unei intervenţii diplomatice a lui Antigonos Monophthalmos prin intermediul metropolei 
Histriei, Miletul: tactica adoptată de aliatul acestuia, regele trac Seuthes, precum şi întreaga 
intervenţie antigonidă în regiune arată că acest diadoh nu a făcut altceva decît să profite de o 
ocazie care 1 s-a oferit. Nu există de asemenea argumente în favoarea unei rivalități pentru 
protectoratul asupra oraşelor greceşti între Lysimachos şi Dromichaites (care trebuie localizat 
în Moldova, nu în Cîmpia Română şi nici la sud de Dunăre) drept una din cauzele conflictelor 
între aceştia; nu există încă dovezi ale unui protectorat exercitat de vreun suveran get asupra 
oraşelor greceşti la o dată atît de timpurie. După înfrîngerea revoltei şi al doilea asediu al 
Callatidei, stăpînirea lui Lysimachos în regiune rămîne necontestată; după moartea sa, oraşele 
îşi recîştigă autonomia. 


Relaţiile cu regatul Pontului şi cu Roma 
În vremea lui Pharnakes I 
În tratatul de pace încheiat în 179 între Pharkanes I. al Pontului şi suveranii din Asia Mică 


aliaţi impotriva sa sunt menţionate şi cîteva oraşe autonome: Herakleia, Mesambria, 
Chersonesos şi Kyzikos. Examinarea contextului internațional al vremii, a relațiilor dintre 

oraşele cuprinse în tratat cu regatele implicate în conflict arată că implicarea Mesambriei şi a 
Chersonesului se datorează în primul rînd raporturilor cu Herakleia, metropola uneia dintre 
ele, şi toate trei se află de partea regatului Pontului (în timp ce Kyzikos sprijină Pergamul). 
Implicarea lor în conflict este mai degrabă de natura unei neutralități binevoitoare sau a unor 
forme de sprijin material şi logistic pentru Pharnakes decît a unor intervenții militare active. 
Interesul născînd al regatului Pontului pentru oraşele din jurul Mării Negre se manifestă încă 
în timpul lui Pharnakes prin încheierea tratatului din 155 cu Chersonesos şi probabil prin 
acordarea de sprijin oraşului Odessos. 


În vremea lui Mithradates VI. Eupator 


Este bine atestat faptul că oraşele de pe litoralul vest-pontic au fost incluse în regatul 
circumpontic al lui Mithradates VI. Eupator la o dată cuprinsă între 114/107 şi izbucnirea 
primului război cu Roma. Stăpînirea lui Mithradates nu aduce atingere autonomiei oraşelor 
(spre deosebire de situaţia din regatul Bosporan şi de la Chersonesos), cu excepția atestării 
prezenţei unor garnizoane pontice la Olbia, Histria şi Apollonia (foarte probabil şi în celelalte 
oraşe). Această relație este reciproc avantajoasă, din moment ce îi oferă suveranului Pontului 
accesul la triburile barbare din interior, de care avea nevoie pentru trupele sale de mercenari, 
prin intermediul relaţiilor deja existente ale oraşelor cu aceştia; grecii vest-pontici obțin în 
schimb protecția militară pontică împotriva presiunii mereu crescînde a barbarilor învecinați. 
Asupra felului cum a fost încheiată această relaţie oferă indicii o inscripție acefală din 
Mesambria, un decret onorific în cinstea unui necunoscut. Acesta, considerat binefăcător a 
patru oraşe (Mesambria, Histria, Tomis şi Odessos), este cinstit printre altele cu onoarea 
extrem de rară a înmormîntării înlăutrul oraşului său de baştină, ceea ce echivalează cu 
eroizarea sa. Examinarea analogiilor pentru această cinstire, precum şi a situaţiilor de 
asemenea nu frecvente în care un personaj este onorat simultan de mai multe oraşe, arată că 
natura binefacerii trebuie să fi fost una politică; cel mai probabil personajul respectiv se afla 
într-o poziţie de favoare pe lîngă un suveran sau o mare putere, din care se afla în situația de a 
acorda sau media binefaceri pentru mai multe oraşe în acelaşi timp. Dată fiind datarea 
inscripției, la sfîrşitul secolului II sau începutul secolului I a. Chr., singura mare putere 
susceptibilă de a deţine o asemenea putere față de oraşele vest-pontice este regatul Pontului, 
iar binefacerea răsplătită de oraşul de baştină al personajului nostru cu o asemenea înaltă 
cinstire trebuie să fi fost încheierea alianţei dintre Mithradates şi oraşe, care le asigura 
acestora protecția. 


Primele contacte directe cu Roma 


Principala chestiune aflată în dispută este datarea foedus-ului dintre Roma şi Callatis, 
singurul document de acest gen din Orientul grec păstrat în variantă latină. El a fost datat de 
majoritatea cercetătorilor în urma campaniei lui M. Terentius Varro Lucullus în anul 71 a. 
Chr., mai recent de unii cercetători, în principal pe considerente lingvistice şi de formular, mai 
devreme, în ultimul deceniu al secolului II a. Chr. sau la începutul celui următor, în mod izolat 
în jur de 140 a. Chr. sau după campania lui M. Licinius Crassus în 29/28 a. Chr. Principala 
obiecţie față de datarea în anul 71 o constituie faptul că Roma nu obişnuia să încheie tratate de 
pe poziţie de egalitate cu un duşman învins, cum era Callatis în acel moment. Această obiecţie 
nu este atît de solidă cum poate părea la prima vedere: Politica Romei nu a fost niciodată 
rigidă, iar pentru acordarea unui statut privilegiat unor oraşe greceşti cucerite se găsesc bune 

analogii în politica dusă în regatul Pontului de L. Licinius Lucullus, fratele lui Varro Lucullus, 
cei doi împărtăşind în general aceleaşi opinii politice. Dealtfel, examinarea împrejurărilor în 
care Roma acordă un foedus unui oraş grecesc arată că încheierea unor asemenea acorduri nu 
precede niciodată intervenția Romei într-o regiune, nu constituie o manieră de a-şi asigura un 
punct de sprijin, ci dimpotrivă succede instaurării dominaţiei romane şi nu constituie de fapt 
un instrument de politică externă, ci acordarea statutului unui supus privilegiat. Campania lui 
Varro Lucullus pe litoralul vest-pontic s-a încheiat încă în anul 72, la începutul anului următor 
generalul se întoarce în Italia, lăsînd însă garnizoane romane la faţa locului, ceea ce poate 
explica faptul că documentul a fost publicat în limba latină. 


Sfîrşitul autonomiei 


Înfrângerea lui C. Antonius Hybrida în preajma Histriei de o coaliţie condusă de bastarni 
are ca urmare — deşi oraşele greceşti nu s-au aflat probabil între acei “aliaţi din Moesia” 
pomeniţi de Cassius Dio ca revoltîndu-se împotriva guvernatorului Macedoniei — o temporară 
întrerupere a stăpînirii romane în această regiune, accentuată de cuceririle lui Burebista. 
Relaţiile sunt reluate abia în urma campaniei lui Crassus, iar în ultimii ani ai erei păgîne, 
odată cu misiunea în regiune a lui P. Vinicius, Ariston fiul lui Ariston din Callatis obține 
recunoaşterea mai vechiului foedus şi acordarea statutului privilegiat de civitas foederata din 
partea Romei pentru patria sa. 


Relaţiile cu alte oraşe greceşti 
Relaţiile cu oraşele greceşti de pe litoralul Mării Negre 


Cele trei oraşe greceşti de pe ţărmul românesc al Mării Negre nu formează o unitate decît 
prin însuşi acest fapt; în nici un fel nu alcătuiesc o structură comună în epoca autonomiei (şi, 
singure, nici mai tîrziu). Relaţiile pe care le întreţin, mai intense cu vecinele lor de pe coasta 
bulgară şi de nord-vest a Mării Negre, nu ajung pînă la închegarea unei unități de acţiune 
politică sau chiar de alianţe de mai lungă durată. Orice asemenea acorduri, încheiate de regulă 
pentru a abate o primejdie comună sau pentru a acorda ajutorul cerut într-un moment de 
cumpănă militară, încetează odată cu atingerea scopului urmărit. În asemenea cazuri, alianța 
este încheiată, de regulă, pe considerente pragmatice, indiferent de precedente în relațiile 
reciproce (raporturile dintre Mesambria şi Apollonia) sau de înrudirea dintre oraşe (revolta 
împotriva lui Lysimachos, războiul pentru Tomis, relaţiile dintre Callatis şi Apollonia). Însă în 
situații mai puţin presante, de apropieri politice care nu sunt marcate de necesitatea defensivei 
sau a unei acțiuni imediate, preferința oraşelor se îndreaptă în primul rînd spre poleis de 
aceeaşi origine (relațiile externe ale Herakleei, legăturile dintre Histria şi Olbia, apropierea 
dintre Olbia, Sinope şi Histria, legăturile Histriei cu Apollonia, orientarea relațiilor externe ale 
Mesambriei). Pentru oraşele doriene, în primul rînd pentru Herakleia, chiar relațiile 
comerciale par a urma aceeaşi orientare, ceea ce nu este valabil în acelaşi fel şi pentru oraşele 
ioniene (vezi exportul sinopeean, care se îndreaptă spre oraşele de la nord de Haemus şi în 
mult mai mică măsură spre cele de la sud de aceşti munţi). În cazul oraşelor de origine 
ioniană, conştiinţa înrudirii şi a originii comune este mai des afirmată, inclusiv în documente 
oficiale. Asocieri ale mai multor oraşe pentru cinstirea unui singur personaj nu se întîlnesc 
decît tîrziu, în epocă mithridatică. Excepţia notabilă de la această constatare, în condițiile 
absenței unor imperative urgente politice sau militare, o formează Callatis, ale cărei legături 
externe se repartizează destul de uniform între oraşe doriene şi ioniene. Această orientare însă 

nu este rezultatul unei dezvoltări fireşti, ci al războiului pentru Tomis. 


Cele mai vechi raporturi "personale" de care avem ştiinţă se îndreaptă mai cu seamă spre 
oraşe doriene, iar legăturile cu metropola sunt de asemenea bune. Războiul de la mijlocul 
secolului III a. Chr., care a cauzat o asemenea insolită aliniere de forţe în ambele tabere şi care 
a frînt preponderența politică a Callatidei în regiune, a stat aşadar la baza unei relative izolări 
politice a acestui oraş în perioada următoare şi a provocat, atît pe tărîmul alianțelor politico- 
militare cît şi (mai ales) pe cel al legăturilor "personale", o orientare aparte a acestui oraş, care 
nu mai apare în nici un fel legat de considerente de origine. Însă altminteri, şi fără a 
minimaliza rolul pe care îl joacă necesităţile politice pragmatice în alcătuirea alianțelor, în 
bazinul pontic pare a se fi menţinut mai îndelungată vreme decît în regiuni mai apropiate de 
centrul lumii elene înclinarea de a ţine cont de originea comună ca de un factor ce poate 
influenţa decizia politică. Aceasta se datorează probabil rarefierii determinate geografic, 
relativei izolări spaţiale dintre oraşele de pe țărmurile Mării Negre (cu excepția, desigur, 
oraşelor regatului Bosporan, care tocmai datorită apropierii geografice au evoluat şi politic 
altfel), ca şi absenței unui centru de putere grecesc, unei "mari puteri" locale fără rădăcini în 
afara bazinului pontic, a cărei forță de atracție politică să distorsioneze evoluţia normală a 
raporturilor dintre oraşe. 


Relaţiile cu oraşe greceşti din afara Mării Negre 


Relaţiile externe ale oraşelor noastre cu oraşe din afara spațiului pontic prezintă două 
direcții principale: Prima, de-a lungul drumului de legătură între Marea Neagră şi Egipt, prin 
strîmtori şi de-a lungul coastei microasiatice; de-a lungul acestei axe există şi cele mai multe 
decretet onorifice, într-acolo trimite şi o bună parte a mărturiilor arheologice. A doua spre 
Atena şi regiunile apropiate, inclusiv Delos, şi aici acem de-a face exclusiv cu inscripţii votive 
şi funerare. În afara acestor două zone de concentrare mai există numai legăturile cu 
puternicul centru comercial Thasos, sanctuarul panellenic de la Delphi şi compet excentricele 
Cartagina şi Elea. Nici un fel de legături nu ne sunt atestate cu interiorul Greciei continentale, 
interiorul Asiei Mici sau Siria; aceasta e o diferență față de situația din vremea Imperiului, 
cînd pacea romană favoriza schimbul de persoane între Dobrogea şi jumătatea răsăriteană a 
Imperiului. Astfel devine evident că relaţiile externe fixate epigrafic ale oraşelor noastre, 
inclusiv cele pur personale, aşa cum se prezintă în inscripţiile funerare, se bazează pe 
schimburile comerciale. De-a lungul țărmului răsăritean al Mării Egee şi prin strîmtori se 
importă vin şi ulei şi se desfac mărfurile țărmului vest-pontic; în epoca elenistică, oraşele 
coastei microasiatice ocupă din nou primul loc în comerțul pontic, pe care îl pierduseră în 
epoca clasică în favoarea Atenei. 


Raportul dintre relaţiile orientate în afară şi dinspre exterior este destul de neechilibrat; 
mai întîi numeric: 10 străini în oraşele noastre corespund la 28 de persoane din oraşele vest- 
pontice în străinătate. Aceştia din urmă sunt atestaţi mai ales prin inscripții funerare; 
excepţiile le formează inscripțiile onorifice de la Delphi, care constituie probabil replica la 
primirea theorilor la Callatis şi la repetatele întrebări ale oraşului adresate oracolului, şi 
trimiterea ambasadei din Histria către oracolul de la Kalchedon. Altfel, inscripțiile păstrate 
oglindesc numai preferințele particulare ale unor persoane: printre motivele numite sau 
implicite pentru a-şi părăsi patria temporar (ca în cazul studentului din Histria la Kyzikos, 
poate al familiei kallatiene la Delos) sau permanent (cum reiese în majoritatea cazurilor din 
inscripțiile funerare) se numără: studiul, căsătoria, slujba de mercenar, dorinţa de manifestare 
culturală (sau vînzarea ca sclav, în măsura în care poate fi luată în considerare, nefiind o 

acțiune benevolă); cele mai multe inscripții nu spun ă nimic despre aceasta. Există 
posibilitatea ca unele dintre aceste persoane să fie nelibere şi să fi fost transportate în calitate 
de sclavi de pe ţărmul vest-pontic în alte părți ale lumii greceşti; dar afară de cazul indicării 
explicite a statutului servil (ca în cazul celor doi sclavi de la Rheneia), el nu poate fi dedus 
numai din forma numelui, chiar în lipsa unui patronim; dimpotrivă, apariţia ethnikon-ului la 
sclavi este, cu excepţia actelor de punere în libertate, mai degrabă rară. 


Cei mai mulţi sunt atraşi de Atena, apoi de Alexandria. În cazul persoanelor libere, 
prosperitatea şi strălucirea culturală a acestor metropole vor fi jucat un rol important. Invers, 
există doar trei cazuri de persoane care se stabilesc pe țărmul vest-pontic (dintre care unul este 
întrucîtva incert, datorită stării fragmentare a inscripției). Inegalitatea se datorează probabil în 
primul rînd nesiguranţei politice crescînde şi a frecventelor crize economice în oraşele vest- 
pontice. Dimpotrivă, aproape toate decretele onorifice discutate aici sunt acordate unor străini; 
aproape nici un cetățean din oraşele noastre nu este cinstit în străinătate (cu excepția 
decretelor de la Delphi). Desigur, emiterea de decrete de proxenie nu este o oglindă fidelă a 
relaţiilor comerciale externe ale unui oraş; proxenii nu trebuie priviţi, cum se credea 
ocazional, ca un fel de agenţi comerciali; şi numai cazurile menționate aici arată că importul 
de considerabile cantităţi de vin din Thasos sau Rhodos sau al mărfurilor ateniene (ca şi al 
amforelor de la Herakleia sau Sinope) nu-şi găseşte corespondent în mărturiile epigrafice. Mai 
degrabă oraşele emit în epoca elenistică decrete de proxenie pentru a atrage comercianţi din 
afară sau pentru a răsplăti acordarea de ajutoare excepționale ale unor persoane străine în 
situații de urgenţă, în care comunitatea avea mare nevoie de acestea; în acest sens, decretele 
de proxenie aduc mărturie pentru dificultățile economice ale unui oraş. Ca atare, rolul pe care 
îl joacă negustorii din regiunea mediteraneană în oraşele vest-pontice nu-şi găseşte 
corespondentul în foloasele aduse de comercianţi vest-pontici din afara bazinului pontic 
(înlăuntrul acestuia, proporția este mult mai echilibrată): oraşele din Egeea aveau posibilități 
mai largei de alegere, puteau conta ocazional pe sprijinul unor monarhi elenistici şi de regulă 
nu au de-a face cu lăcomia unor şefi barbari. 


În ce priveşte deosebirile între cele trei oraşe este de observat mai întîi că Tomis poate fi 
aproape complet exclus în acest context: cu o singură excepţie, contactele externe ale oraşului 
(care sunt şi cele mai puţin numeroase) se limitează la bazinul pontic. Aceasta se poate datora 
dezvoltării mai lente a oraşului; în fond, decretele de proxenie se pot afla în legătură cu 
slăbiciunea economică a unui oraş, dar contactul cu un alt oraş şi cu cetăţenii acestuia trebuia 
să fie existat deja, înainte ca decretul să fie emis. În epoca imperială, cînd Tomis devine 
mhtropoliz tou Euxeinou Pontou, relațiile externe ale oraşului se lărgesc şi se multiplică 
considerabil. Între Callatis şi Histria, primul loc îi revine, numeric vorbind, primului (22 de 
atestări față de 14); diferența constă însă mai ales în inscripțiiel funerare şi votive, căci 
numărul de decrete onorifice emise de cele două oraşe este aproape egal (cinci din Histria, 
patru din Callatis). Însă Histria pare a depinde în mai mare măsură de străini: în total 14 
decrete sunt emise de Histria pentru străini dinlăuntrul şi din afara bazinului pontic, faţă de 
opt la Callatis, iar raportul dintre contacte intra- şi extrapontice este mai echilibrat la Callatis 
(4:4) decît la Histria (9:5). La cifre atît de mici, nici nu putem fi siguri dacă nu s-ar obţine o 
imagine diferită dacă săpăturile arheologice de la Callatis ar fi la fel de extinse şi îndelungate 
cum sunt cele de la Histria: în ciuda acestei rezerve, cifrele, mai ales cele privind echilibrul 
dintre contacte intra- şi extrapontice ale oraşului Callatis, se potrivesc cu imaginea generală a 
stării de dezvoltare al celor două oraşe: Callatis îşi trăieşte apogeul în epoca elenistică, în timp 
ce strălucirea Histriei din epoca arhaică începuse să pălească. 

În ce priveşte evoluţia temporală, se poate constata (excluzînd cele şapte inscripţii care nu 
pot fi datate) că, după începuturi modeste în secolul IV a. Chr. (3), majoritatea atestărilor 
datează din secolul III a. Chr. (12; 5 sunt databile în secolele III-II a. Chr.); în secolul II a. 
Chr., numărul lor începe să scadă (7; 2 databile în secolele II-I a. Chr.) şi din secolul I a. Chr. 
provin iarăşi numai 3 mărturii. Numărul inscripțiilor din secolul IV a. Chr. este în general 
foarte mic în oraşele noastre; în secolul I a. Chr., marile frămîntări politice datorate 
războaielor mithradatice, intervenţiei Romei, cuceririlor lui Burebista etc. duc la serioase 
tulburări ale legăturilor cu ţinuturi aflate în afara bazinului pontic. Perioada celor mai intense 
contacte este aşadar secolul III a. Chr. şi începutul celui de-al doilea, înainte ca barbarii şi 
crizele economice să se dovedească prea apăsătoare pentru oraşele noastre. 


Relaţiile cu barbarii 
Relaţiile cu geții 
Geţii în oraşe 


Pentru epoca autonomiei, purtătorii de nume traco-dace nu sunt deloc atestaţi epigrafic în 
oraşele noastre; în schimb există mai multe menţiuni ale lor pentru epoca romană. Cauzele 
atestării epigrafice a purtătorilor de nume tracice în epoca romană spre deosebire de cea a 
autonomiei constau în, pe de o parte, forme de fixare epigrafică (liste de nume, mai ales de 
membri ai unor asociații şi colegii) care existaseră şi anterior, dar care în epoca romană se 
dezvoltă considerabil, permițînd cuprinderea şi a unor categorii de populaţie aflate la un nivel 
social mai modest; ceea ce ar însemna că existase şi anterior cam acelaşi procentaj de 
autohtoni în oraşele greceşti, doar că aceştia nu erau surprinşi epigrafic. Pe de altă parte însă, 
cuprinderea litoralului vest-pontic în cadrele juridice şi administrative ale Imperiului Roman a 
avut consecinţe şi asupra structurii sociale a oraşelor greceşti (mai puţin asupra unora, cum 
este Callatis, care datorită statutului lor privilegiat se sustrag pentru o vreme acestor efecte ale 
stăpînirii romane): Pe de o parte constatăm în epocă romană că ascensiunea socială a unor 
purtători de nume trace nu este însoțită întotdeauna şi de abandonarea numelor specifice şi de 
preluarea unor nume greceşti sau romane. Pe de altă parte, militarizarea intensă a provinciei 
Moesia Inferior, colonizarea de veterani, urbanizarea şi a interiorului provinciei în forme 
greceşti sau romane nu a rămas fără urmări şi pentru oraşele greceşti ale litoralului, în sensul 
că ele îi atrag pe autohtoni mai mult decît înainte: urbanizarea întreprinsă de romani mai ales 
de la Traian înainte a făcut ca forma de organizare urbană să devină şi în ținuturile trace şi 
moesice de interior principalul spaţiu de desfăşurare al vieții sociale, mai cu seamă în ceea ce 
priveşte elitele, înlocuind astfel pînă la un punct vechile legături tribale. 


De aici reiese aşadar că inexistenţa de nume autohtone în materialul epigrafic din epoca 
autonomiei se datorează pe de o parte unor deprinderi epigrafice diferite, pe de altă parte fie 
că în epoca autonomiei autohtonii erau mai puţin dispuşi (sau erau descurajați) să se 
stabilească în oraşele greceşti, fie că ei, odată stabiliţi acolo, se elenizează (cel puţin formal) 
mai rapid: prezenţa lor în oraşe (sau ascensiunea lor socială) este însoţită de abandonarea 
numelor trace şi preluarea unora greceşti, astfel că nu mai pot fi percepuți ca autohtoni. pentru 
epoca autonomiei prezența autohtonilor în oraşe este documentată exclusiv arheologic şi nu 
permite urmărirea procesului de elenizare al acestora, spre deosebire de situaţia din oraşele 
nord-pontice. Autohtonii vor fi fost atraşi în oraşe de la bun început, atît din motivele 
demografice menţionate mai sus, cît şi — posibil — pentru a îndeplini anumite tipuri de 
activități în care dispuneau de anumită pricepere, sau pentru a constitui puncte de schimb cu 

autohtonii din teritoriu sau de mai departe, cum ar fi sectorul X la Histria, fără să se poată însă 
constata o separare intenționată între greci şi geți. Dat fiind că au fost atraşi în oraşe abia 
ulterior sosirii grecilor, ei constituie în oraşele însele elemente izolate, nu comunități 
compacte şi coerente, ceea ce îi face cu atît mai expuşi asimilării. Probabil că de îndată ce 
porneau pe calea ascensiunii sociale, se lepădau rapid de însemnele exterioare ale apartenenţei 
lor etnice inițiale, renunţînd în marea majoritate a cazurilor la artefactele ce le sunt specifice 
precum şi înlocuindu-şi numele cu unele greceşti, aşa încît la orice alt nivel social decît cel 
mai de jos (unde se mai foloseşte ceramica lucrată cu mîna) devin insesizabili. 


Relaţiile cu geții în teritoriile oraşelor greceşti 


Modul de formare al teritoriului histrian este presupus de majoritatea cercetătorilor a fi 
fost unul paşnic, lipsit de conflicte cu autohtonii, întemeiat pe relatii contractuale cu aceştia. 
Aşezările din teritoriu, deşi locuite în bună parte — sau chiar majoritar — de autohtoni, dat fiind 
că vechimea lor nu o depăşeşte pe cea a oraşului însuşi, constituie rezultatul atragerii 
autohtonilor de către activitătile comerciale greceşti, iar unele din aceste aşezări, cum sunt 
Tariverde şi cartierul extra muros histrian, constituie nuclee greceşti stabilite în mediu 
indigen, cu functia de tîrg de schimburi, în care afluxul de autohtoni creşte treptat; aceeaşi 
indigenizare poate fi observată şi în necropola de inhumatie, initial cu caracter grecesc, de la 
Istria-sat. În teritoriu, principala fortă de productie o constituiau autohtonii, al căror statut 
Juridic era analog celui al orasenilor semidependenti atestati în epoca elenistică. Lipsa 
fortificatiilor în teritoriul histrian, ca şi în jurul oraşului însuşi vreme de trei sferturi de veac 
după fondarea sa, subliniază încă odată caracterul paşnic al relatiilor cu autohtonii învecinati; 
faptul că Histria se înconjoară cu ziduri la mijlocul secolului VI a. Chr. nu înseamnă că aceştia 
deveniseră între timp agresivi sau redutabili, după cum arată prezenta înmormîntărilor de 
autohtoni în necropola tumulară a oraşului, care atestă aceleaşi bune şi strînse relatii între 
elitele autohtone şi cele greceşti; fortificarea se datorează mai degrabă faptului că între timp 
oraşul ajunsese în relatii cu triburi mai îndepărtate, care nu intraseră în sfera de actiune a 
conventiilor initiale; acestea nu pot fi, în acest moment, altii decît scitii aflati în expansiune, 
care exercitau, după cum arată aceleaşi descoperiri funerare, o influentă considerabilă asupra 
getilor din vecinătatea Histriei. 


Teritoriul callatian are trăsături diferite, care îl apropie de cele ale celorlalte colonii 
doriene din cuprinsul Mării Negre, Herakleia şi Chersonesos. Amenajarea teritoriului are loc 
în conditii mai putin paşnice decît în cazul coloniilor ioniene şi are caracter de expansiune; 
autohtonii sunt de regulă helotizati; fortificatiile în teritoriu sunt mai numeroase; diferentele 
se pot datora însă şi pur şi simplu faptului că aceste colonii doriene au fost întemeiate mai 
tîrziu şi au avut de-a face cu o societate autohtonă mai evoluată şi mai redutabilă. 


Relaţiile cu formațiunile politice geto-dace 


În Dobrogea pot fi identificate două formaţiuni politice. Prima, de mai mare vechime, 
întindere, prosperitate şi forță, poate fi localizată în nordul Dobrogei, între limita de nord a 
teritoriului histrian şi Dunăre. Cele mai importante situri cercetate aici pînă în prezent sunt 
mormîntul princiar de la Agighiol, cetățile de la Beidaud şi Beştepe şi necropolele de la 
Enisala şi Teliţa. Această formațiune poate fi sesizată deja la finele secolului VI a. Chr., cînd 
este cea care, aflată sub suzeranitate scitică, se opune pătrunderii persane spre Dunăre. În 
secolul IV a. Chr., aici îşi avea sediul dinastul care se afla în relații diplomatice cu regatul 
odrys şi primea cadouri protocolare de la Kotys I.; tot aici trebuie localizat acel rex 

Histrianorum care, în acord cu măcar unele din oraşele greceşti, îi opune cu succes rezistență 
regelui scit Ateas. Mai tîrziu, aici vor fi emise singurele monede geto-dace dobrogene, cele ale 
regelui Moskon, şi tot aici îşi are stăpînirea regele Zyraxes cel aliat cu bastarnii, care şi-a 
găsit sfîrşitul datorită campaniilor lui M. Licinius Crassus. Această formaţiune s-a aflat în 
legături deosebit de strînse cu Histria şi evoluează în paralel cu puterea şi prosperitatea acestui 
oraş. Odată cu începutul declinului Histriei, şi această formațiune, care îşi atinge apogeul în 
secolul IV a. Chr., începe să decadă economic şi să se orienteze mai degrabă înspre noile 
puteri ridicate dincolo de Dunăre. Cealaltă formaţiune dobrogeană se află în regiunea Bălții 
Ialomiţei, pe ambele maluri ale Dunării, unde se constată o aglomerare de situri getice — 
cetăți, aşezări deschise, necropole, deşi lipsesc încă descoperirile de morminte princiare — şi 
de descoperiri monetare, creată într-o perioadă de timp relativ scurtă, în a doua jumătate a 
secolului IV şi în secolul III a. Chr.. Ea este mai puțin redutabilă şi prosperă decît cealaltă, se 
află în legături mai ales cu oraşul Callatis şi singura sa intervenţie politică de oarecare 
amploare cunoscută este ajutorul acordat oraşelor greceşti revoltate împotriva lui Lysimachos. 


Raporturile acestor formatiuni dobrogene cu oraşele greceşti au fost, datorită familiaritătii 
reciproce şi datorită  comunitătii de interese politice şi economice, în general lipsite de 
ostilitate şi conflicte şi punctate de momente de ajutor militar acordat de barbari grecilor. 
Modificarea balantei de putere în zonă vine odată cu ridicarea formatiunilor geto-dace de 
dincolo de Dunăre începînd cu sfîrşitul secolului IV a. Chr. Acestea, mai putin expuse pînă 
atunci influentei greceşti civilizatoare, fără legături îndelungate anterioare cu oraşele greceşti 
şi deci putin înclinate să vadă în ele un centru de gravitat ie, un partener de relat ii sau un 
obiect de admirat ie, împreună cu noi barbari apărut i la Dunărea de Jos, celt ii, apoi bastarnii, 
exercită o presiune crescîndă asupra oraşelor, jefuindu-le teritoriile, storcîndu-le răscumpărări 
sau taxe de protectie, în general tratîndu-le ca pe nişte surse de venituri uşoare. Tratatele 
încheiate de oraşe cu asemenea formatiuni în încercarea de a reglementa întrucîtva acest tip de 
raporturi, suferă atît de pe urma obiceiului barbarilor de a nu le respecta, cît şi datorită 
instabilitătii funciare a acestor formatiuni, care fac cu neputintă o oarecare certitudine în 
relatiile cu barbarii. Sunt bine cunoscute cîteva din episoadele acestor raporturi, grație mai 
ales unor descoperiri epigrafice histriene, cele referitoare la Zalmodegikos, la Zoltes şi la 
regele Rhemaxos. Astfel, pe măsură ce lumea barbară în general, cea geto-dacă în special, se 
află în ascensiune, oraşele greceşti sunt tot mai slăbite şi mai amenintate, astfel încît sfîrşesc 
prin a accepta stăpînirea străină. 


Această evolutie îşi atinge punctul culminant în vremea lui Burebista, care, după 
supunerea triburilor geto-dace, a bastarnilor şi celtilor, se îndreaptă spre litoralul vest-pontic, 
în parte profitînd de pe urma unei conjuncturi care făcea să nu aibă momentan rival în zonă, 
parte probabil pentru a da curs unor presiuni interne din sînul formatiunii pe care tocmai o 
crease. Politica lui Burebista față de oraşele greceşti nu constituie însă o continuare firească a 
politicii unui Dromichaites, Zalmodegikos sau Rhemaxos, dar cu mijloace sporite, ci o clară 
ruptură față de aceasta; căci Burebista nu se mulţumeşte să profite de pe urma relaţiilor, 
paşnice sau amenințătoare, cu oraşele greceşti, ci ameninţă însăşi existența acestora, nu în 
urma unui plan politic foarte limpede conturat, ci fiindcă puterea formațiunii pe care o 
conducea era suficient de mare iar cea de rezistenţă a grecilor insuficientă. 


Relaţiile cu tracii din sud şi cu celții. 


Tracii din sud 

Includerea Dobrogei în regatul odrys, atestată cel puțin în vremea lui Sitalkes, nu a lăsat 
nici o urmă vizibilă asupra oraşelor greceşti de pe litoralul românesc; ea se limitează probabil 
la subordonarea geților dobrogeni, cu menţinerea raporturilor existente între aceştia şi oraşe. 
În secolul IV a. Chr., în vremea lui Kotys I, formațiunea din nordul Dobrogei se află în afara 
hotarelor regatului odrys şi conducătorul ei primeşte de la suveranul odrys cadouri de protocol 
ca de pe poziţie de egalitate. 


Regatul de la Tylis 


Stăpînirea efectivă a celților în Balcani nu s-a extins la nord de munţii Balcani, iar scăderea 
prosperității economice în sudul Traciei, cauzată de aceasta, nu se reflectă şi asupra Dobrogei. 


Relaţiile cu sciţii 


Cunosc trei etape: una în secolul VI a. Chr., cînd geții dobrogeni — mai ales din nordul 
Dobrogei — primesc şi asimilează influenţa culturală scitică, precum şi acceptă o formă 
moderată de suzeranitate scitică; a doua în secolul IV a. Chr., în vremea stăpînirii lui Ateas, 
căruia oraşele greceşti îi plătesc tribut; ultima în a doua jumătate a secolului II a. Chr., cînd 
Callatis bate monedă pentru o serie de “regi” sciți pe care răspînidrea acestor monede îi 
plasează mai ales în regiunea dintre acest oraş şi Dionysopolis. 


Relaţiile cu bastarnii 


Legături directe între oraşele greceşti şi aceste neamuri nu sunt atestate. Instaurarea 
stăpînirii bastarne la est de Carpaţi poate să fi afectat oraşele greceşti mai ales din punct de 
vedere comercial, prin întreruperea schimburilor de mărfuri existente anterior cu geto-dacii de 
aici. 


Dacii la Roma 


Cucerirea unei părți a Daciei de către romani în epoca lui Traian şi crearea unei noi 
provincii a imperiului au încheiat, printr-o legătură stabilă, o stare de raporturi care se 
înfiripase de mai mult de două secole între Roma şi zona extrem-orientală a Europei. 


Rezistenţa dacilor, acel mîndru popor danubian, fusese, după cum se ştie, 
îndelungată şi curajoasă. Diversele triburi geto-dacice (ramură nordică a tracilor din Peninsula 
Balcanică) ce trăiau în Carpaţi şi în oraşele greceşti de pe coasta Marii Negre fuseseră adunate 
într-o mare formațiune statală în cursul secolului I înaintea erei noastre de către regele 
Burebista care, în conflictul ce-l opunea pe Cezar lui Pompei, se aliase cu cel din urmă. Lui 
Burebista i-au succedat o serie de conducători care au făcut expediţii şi incursiuni pe teritoriul 
Imperiului roman în cursul secolului I e.n. In timpul lui Domițian, regele dac Duras a cedat 
tronul nepotului său Decebal; acesta, profitînd de armistițiul temporar cu romanii, s-a pregătit 
temeinic pentru înfruntarea decisivă cu puterea romană, care a început sub domnia lui Traian, 
în 101 şi a dus, în două campanii militare, la cucerirea, în 106, a unei însemnate părți a Daciei. 


Dacă luăm în consideraţie evenimentele ce au avut loc în Dacia, în urma războaielor 

lui Traian, ne uimesc două fenomene: rapida asimilare a latinității de către populația indigenă 
şi conservarea tenace a acestei latinităţi de-a lungul secolelor următoare, după aproape un 
secol şi jumătate de participare directă la viaţa Imperiului roman. Dacia a rămas ca o insulă 
puternic ancorată a Occidentului într-o lume îmbibată de limba şi obiceiurile greceşti ale 
capitalei Orientului — Bizanțul. Contribuţia fundamentală şi determinantă a fost aceea a 
populaţiei geto-dacice care nu a întîrziat să intre în armată şi în aparatul administrativ al 
provinciei, onoare şi privilegiu pe care Roma le acorda celor ce arătaseră că ştiu să lupte 
vitejeşte, chiar împotriva armatelor romane. Mai tîrziu, cînd au început în mod oficial să facă 
parte din lumea romană, preferinţele dacilor s-au îndreptat cu precădere către activitatea 
militară, înrolîndu-se în garda imperială — pretorienii şi în equites singulares (garda călare). 
In aceste corpuri miliare, dacii au servit ani îndelungaţi, iar odată cu lăsarea lor la vatră, pe 
care o obțineau după un oarecare număr de ani (la început 16, apoi 26 şi mai tîrziu, 28) 
primeau ca recompensă ius connubi (dreptul de locuire) şi ius civitalis (dreptul de cetăţenie); 
în mod deosebit era rîvnit acesta din urmă, deoarece dreptul deplin de cetăţenie îi considera 
egali cu cetăţenii romani. Aşa se face că garda călare, instituită de Traian, a ajuns în 

sec. II e.n., să fie constituită cu precădere din iliri şi traci, aleşi dintre soldaţii care 
îndepliniseră patru ani de serviciu şi se distingeau prin curaj în război. In afară de 
garda, de onoare, pretorienii erau folosiți în serviciile poliției citadine; erau la 
dispoziția prefectului pretoriului, încă de la instituirea acestora, adică din epoca lui 
Augustus. Tabăra pretorienilor din Roma era situată în locul unde se află în 
prezent noua Bibliotecă națională, în unul din punctele cele mai înalte ale oraşului. 
Cea a cavaleriei a fost descoperită în apropiere de San Giovanni, în Lateran. Cea mai mare 
parte a pietrelor funerare care amintesc ostaşi ce au aparținut gărzii imperiale au fost 
adunate în zona Esquilinus, între cele două tabere. Studierea inscripţiilor aflate pe aceste 
pietre funerare este de deosebit interes, deoarece, cercetîndu-le pe acelea care se referă la 
militarii daci, putem obține ştiri care aduc lumină asupra duratei serviciului lor militar (în 
general mai mare de 20 ani), asupra componenţei familiei şi asupra numelor proprii, originare 
din Dacia. In mulțimea pestriță care umplea străzile şi piețele Romei antice (se consideră că 
încă de la începutul imperiului populaţia oraşului depăşea un milion de locuitori) dacii se 
remarcau prin costumul lor caracteristic: pantaloni lungi înnodaţi la glezne, tunică scurtă cu 
mîneci, acoperămîntul de cap în formă de căciulă (bonetă conică). Pe Columna lui Traian apar 
astfel, bărboşi şi cu plete lungi, dar e de crezut că în clima mai temperată a Mediteranei şi 
acest obicei să se fi simplificat. Femeile îmbrăcau, după cum se observă pe Columna lui 
Traian şi pe metopele de la Adamclisi — o cămaşă lungă plisată la gît şi pe piept, cu mîneci 
scurte. 


Cea mai mare parte a inscripţiilor de care aminteam mai înainte sînt din sec. III. De 
la Caracalla încoace, aceste inscripţii ţin în mod deosebit să amintească patria de origine a 
defuncților. După nume se indica originea: natione Thrax (trac), Bessus (populaţie traca din 
zona actualei Bulgarii), Dacus. Printre cele mai vechi mărturii scrise despre dacii veniţi la 
Roma se numără cea a lui Lucius Avilius Dacus, al cărui nume e sculptat pe un fundament de 
marmură din anul 70 e.n. (anterior deci cuceririi Daciei), găsită în sec. XVI în apropiere de 
Arcul lui Septimius Severus, în For. Etnicul Dacus a fost folosit şi ca nume de familie. O 
inscripție de acest gen a fost găsită pe Via Flaminia, unde în timpul imperiului se pare că au 
fost găzduiți ostatici de stirpe regală sau nobilă. Este vorba de inscripţia sepulcrală pentru 
Zia, văduvă a regelui costobocilor, Pieporus, pusă de nepoţii ei Natoporus şi Drilgisa, 
descoperită în timpul Renaşterii (şi apoi pierdută). Costobocii au locuit în zona Carpaţilor 
nordici şi au rămas independenți pînă la sfîrşitul sec. II e.n , ca şi alte multe triburi geto- 


35 


dacice. 


Prezenţa la Roma a dacilor, în cohortele gărzii imperiale, este dovedită şi de 
numeroasele inscripții săpate pe plăcile de marmură dedicate împăraților, lungi liste ale 
numelor soldaților, împărțiți în cohorte. Alături de nume sînt indicate locurile de origine: 
Aurelius Valerianus Drubeta (actualul Drobeta-Turnu Severin), Antonius Bassinass 
Zermizegetusa, Titus Lempronius Augustus Apulum (Alba Iulia). 


Savantul român Mateescu a efectuat în 1923 o atentă cercetare în legătură cu 
soldaţii de origine tracă amintiţi în inscripțiile din Roma, descoperind peste 200 nume, dintre 
care aproximativ 120 dovedesc că soldaţii respectivi erau originari din Dacia; dintre aceştia 15 
proveneau chiar din vechea capitală a lui Decebal — Sarmizegetusa. La oştenii din garda 
călare se indică mai rar localitatea de provenienţă; în schimb e frecventă indicația generică a 
poporului: natione Dacus. Printre cei originari din Sarmizegetusa există un oarecare 
Claudiano, centurion din Cohorta a VI-a care, împreună cu alți cinci colegi, promovați 
concomitent cu el tribuni ai cohortei, închinase o dedicație împăratului Caracalla. 


Se ştie că în epoca antică viaţa era relativ scurtă; rar se atingea vîrsta de 50 ani. 
Cazul lui Tulius Secondinus, natione Dacus, pretorian rechemat în serviciu, care a atins 
frumoasa vîrstă de 85 ani este cu atît mai relevant! Militarii daci care îşi satisfăceau serviciul 
la Roma aveau, ca şi alți provinciali, sanctuare unde-şi adorau divinitățile. în mod deosebit era 
venerat „cavalerul trac" pe care îl găsim adesea reprezentat pe stele funerare şi care pare 
să fi avut vreo două sanctuare la Roma. Mulţi soldaţi daci au murit în timpul efectuării 
serviciului militar la Roma; alţii s-au reîntors în oraşul de origine, unde au fost investiţi cu 
însărcinări publice. Unii au preferat, însă după lăsarea la vatră, să rămînă în capitala romană, 
integrîndu-se în cel mai divers amalgam de popoare care s-a întîlnit într-un oraş antic. 

Incă din ultima fază a perioadei republicane, dacii au fost prezenți la Roma, 
împreună cu ilirii şi alte popoare din Peninsula Balcanică. Au practicat aici diverse 
îndeletniciri, în special pe aceea de gladiator; ştim, de pildă, că la sărbătorirea triumfului de la 
Actium (31 î.e.n.)., în arene au luptat daci şi suebi. Meseria de gladiator corespundea 
spiritului combativ înnăscut al dacilor, dragostei lor pentru lupta individuală. 


In apropierea Amfiteatrului se aflau cazărmile şi terenurile de exerciţii ale 
gladiatorilor: mici arene după modelul Amfiteatrului, cărora le era dat numele de „ludus. Se 
cunosc numele a patru dintre aceste „ludus": Dacicus, Gallicus, Magnus, Matutinus, două 
dintre ele luîndu-şi deci numele de la naționalitatea gladiatorilor care le frecventau: Dacicus şi 
Gallicus. Existenţa unui edificiu care purta titlul de „Dacicus" demonstrează aşadar că un 
număr considerabil de daci exercitau profesiunea de gladiator. 


Ştirile epigrafice ajunse la noi asupra vieţii dacilor la Roma sînt mărturia unei 
existente liniştite, petrecută mai ales în serviciul militar, desfăşurat într-un mod exemplar. Nu 
există mărturii asupra participării lor la viața politică a oraşului care îi găzduia. 


Daco - Geţii 


Dacii si getii par sa fie popoare fratesti, provenind din acelasi trunchi, acela al tracilor. 
Tracii insisi erau un popor foarte numeros, asemenea inzilor, cum spunea Herodot in 
"Istoria". Strabo in "Geografia" sa mentioneaza faptul ca "dacii au aceeasi limba ca si getii”, 
astfel incât printr-un proces de "sinteza teoretica" i-a numit daco-geti, necunoscând ca acest 
popor nu a existat in fapt, ci faptul ca diferentele locale ce ii defineau nu puteau altera 
profunda lor originalitate, poate chiar identitate. Pliniu cel Batrân scrie ca getii sunt "numiti 
daci de catre romani". Oricum daco-getii sunt practic locuitorii actualului teritoriu românesc 
cuprins intre Carpati, Dunare si Marea Neagra, incepând din Hallstatt-ul mijlociu. Tucidide 
localizeaza getii "dincolo de Haemus (Balcani), intre fluviul Istros (Dunare) si Pont Euxinus 
(Marea Neagra)". 


Acest fapt ne indreptateste sa vedem in acesti geto-daci stramosii legitimi prin posesiunea 
pamântului ce este si astazi teritoriul României si prin continuitate istorica. Fiind un popor 
recunoscut ca având buni luptatori, daco-getii s-au constituit in epoca fierului intr-o entitate 
etnica, lingvistica, economica si de civilizatie care a culminat in timpul domniei lui 
BUREBISTA (82-44 î.C.) care a fost un cuceritor, reusind sa construiasca un adevarat 
imperiu ce se intindea de la muntii Haemus la Carpatii Padurosi si de la Dunarea Mijlocie la 
gurile Bugului si litoralul vestic al Pontului Euxin. 


Popor cu vocatie spirituala de exceptie, geto-dacii au avut pantheon de divinitati majore, 
cum ar fi ZAMOLXES, preot zeificat in ipostaza uraniana,stapânul cerului si al pamântului, 
si zeita BENDIS, zeita Lunii, adorata de femeile dace si zeita casei, HESTIA. ZALMOXIS, i- 
a initiat pe daco-geti in secrete mistice de nepatruns, invatându-i ascetismul si initiindu-i pe 
cei alesi in calea spre apoteoza. Josephus Flavius vorbeste despre "sfintenia dacilor", numiti 
"pleistoi", pe care ii apropie de Esenieni. Nobilii daci (tarabostes) erau purtatorii unei bonete 

speciale cum arata Dio Casius si lordanes. Alte divinitati din acest spatiu carpato-istrio- 
pontic, sunt mentionate de Vergiliu si de Ovidius, marii poeti latini. Este vorba despre mari 
divinitati agrare si razboinice similare cu cele din mitologia greco-romana similitudini ce 
conduc la ideea unui panteon stravechi comun acestor civilizatii, cea geto-dacica si cea greco- 
romana. Istoricul Iordanes, nascut in spatiul pontic, face o adevarata apologie a preotimii 
geto-dace, pe care o considera detinatoarea secretului scrierii si a stiintelor adevarate 
(matematica, astronomie), stiinta incifrata in piatra sanctuarelor si reala sursa de principii 
filosofico-morale si juridice ale Antichitatii. 


Statul lui Burebista este in fapt o monarhie militara. Unificarea triburilor geto-dacice nu 
supravietuieste mortii marelui conducator. Burebista a murit in acelasi an cu Cezar (44 i.H.), 
iar imperiul stapânit de el se destrama in patru, apoi in cinci formatiuni politice. Cea mai 
insemnata dintre ele este situata in zona Muntilor Sureanu, alcatuind un nucleu statal ce va 
avea ca regi mari preoti ca Deceneu, Comosiscus sau Corylus. 


Acest nucleu statal are capitala la SARMIZEGETUSA in Muntii Orastiei, in jurul careia 
s-a construit un complex de fortificatii incepute de Burebista si finalizat de Decebal. 
Complexul de fortificatii cuprinde cetatile Sarmizegetusa - capitala Daciei, Gradistea, 
Costesti, Blidaru, Piatra Rosie, FeteleAlbe si altele, si reprezinta unul dintre cele mai 
dezvoltate complexe de acest tip din epoca. 


Delta Dunării 


Ea însăşi o importantă ramură a tracologiei, geografia este şi un instrument al 
lingvisticii (geografia lingvistică), cu ajutorul căruia se poate întreprinde cartarea diferitelor 
fapte de limbă şi, prin acest procedeu, stabilirea extensiei în spaţiu a limbilor şi dialectelor 
traco-dacice. Din păcate, astăzi dispunem de prea puţine instrumente de lucru geografice ale 
acestui spațiu, unele din cele fundamentale rămânând un deziderat, şi mă gândesc în primul 
rând la un lexicon geografic şi la o hartă completă a teritoriilor locuite în vechime de traco- 
daci. 


Există în aceste ținuturi anumite regiuni care, prin unitatea lor firească, se cer studiate 
monografic. Între acestea şi delta Dunării, la al cărei statut special contribuie şi faptul că 
schimbările morfologice petrecute din antichitate şi până azi au fost mult mai profunde decât 
în alte regiuni, de uscat, cum s-a întâmplat de altfel şi în zonele de vărsare ale altor râuri, de 
pildă cele ale Nilului ori ale Padului, mai bine cunoscute. 


Comunicarea de față îşi propune, pe de o parte, să inventarieze cunoştinţele celor vechi 
despre locul de vărsare a fluviului, iar pe de cealaltă, în măsura în care se va putea decanta 
adevărul de fantezist, să reconstituie forma pe care o avea Delta în antichitate, înțelegând prin 
aceasta aproximativ perioada secolelor VII aC-VI pC. 

Părintele istoriei, Herodot, este şi de această dată primul care vorbeşte despre gurile 
Istrului ca despre o realitate geografică, într-o epocă în care cunoştinţele geografice ale 
omului de rând se limitau la lumea eroilor lui Homer, adică la ţinuturile din jurul Mediteranei. 
Informaţiile lui sunt, cum însuşi mărturiseşte, tulburi, auzite fie de la tracii aflați mult mai la 
sud, fie de la mixelenii din nordul Pontului, de la Olbia (la gura Niprului) ori Tyras (pe 
Nistru). Astfel, după ce, în 2. 33 ne spune că fluviul "se varsă în Pontul Euxin la Istria, 
colonie a Miletului”, în 4. 47 găsim prima menţiune din istorie a numărului gurilor Dunării: 
"Istrul cu cinci guri" spune el. Ceva mai departe, în 4. 89, povestind despre campania lui 
Darius în ținuturile sciților, într-un episod despre nişte ionieni aliați ai regelui pers, conduşi 
de un oarecare Mandrocles, el scrie: "de la țărmul mării, (Mandrocles) urcă fluviul cale de 
două zile şi începu să lege malurile printr-un pod, la cotul fluviului unde se răsfiră gurile 
Istrului”. Din păcate nu putem calcula mai precis distanța parcursă de greci de la mare până la 
punctul în care începe separarea. Dacă am folosi distanțele medii parcurse într-o zi de 
navigaţie, pe care Herodot le dă într-un alt loc, şi anume 60-70000 de braţe (110-130 km.), am 
obţine cam 220-250 km., măsură cu totul disproporționată. Poate mai aproape de adevăr ne- 
am afla dacă am face o altă socoteală: Din cap. 101 aflăm că de la Borysthenes (Niprul de azi) 
până la intrarea pe Dunăre se fac 10 zile. Traseul acesta, pe lângă țărm, şi ținând cont că 
trebuiau ocolite bancurile de nisip de care vom vorbi mai jos, măsura cam 400 km., ceea ce dă 
o medie de 40 km. pe zi. Putem deci presupune, cu mare aproximaţie, că distanţa făcută de 
greci pe Istru va fi fost, luând în calcul şi încetinirea datorată pe de o parte plutirii contra 
curentului, pe de alta prudențţei impuse de apropierea geților duşmani, de cel mult 50-60 km. 


Următoarea menţiune importantă apare două secole mai târziu, la Apollonios din 
Rhodos, un gramatic grec ce a trăit între 295 şi 230, care ne spune că la vărsarea Dunării se 
găseşte o mare insulă, de formă triunghiulară, cu baza înspre mare şi cu vârful spre interior, în 
dreptul căruia braţele Istrului se desfac spre a o cuprinde. 


Aproape contemporan cu Apollonios, un alt autor, Skymnos din Kios (250-180), într-un 
poem geografic, precizează afirmaţia antecesorului său spunând că Istrul are cinci guri şi că : 


"Se povesteşte că are în mijlocul lui multe insule mari. 
Dintre acestea, una aşezată între mare 
şi gurile lui, nu este mai mică decât Rhodos 
şi se numeşte Peuce, din pricina unui însemnat număr 
de pini. Apoi după ea — în mare — 
e aşezată insula lui Ahile. " 


Cei doi autori greci pun în circulaţie o temă reluată de mulţi geografi de mai târziu, cea 
a insulei de la gurile Dunării şi a numelui ei (în greceşte peuke înseamnă pin, dar nu putem fi 
siguri că numele este într-adevăr grecesc). Încă două generaţii mai târziu, Polybios, istoricul 
grec ce a trăit între 203 şi 120, deşi pomeneşte doar în treacăt despre ceea ce ne interesează, 
ne transmite totuşi o informaţie de mare importanţă. Citez pasajul cu pricina din "Istoriile" 

sale: 


"Cum Istrul se aruncă din Europa în Pont prin mai multe guri, la vărsarea lui, pe o 
lungime de aproape 1000 de stadii [cam 178 km. , ceea ce este mult exagerat, deşi el ne 
asigură că a fost riguros măsurat] s-a format din mâlul adus de aceste guri — şi se menţine şi 
acum — un banc de nisip, departe de uscat cale de o zi... Corăbierii îl numesc Stethe 
(Piepturi)”. Analizând fenomenul, conchide că dacă el va continua în acelaşi ritm, într-o bună 
zi şi marea Maeotis (Marea Azov de azi) şi Pontul Euxin vor fi înnămolite. Fără îndoială că 
este o afirmaţie naivă, dar ce trebuie să reținem este că cei vechi constataseră apariția acestor 
bancuri şi faptul că ele se datorează cantităților de aluviuni neobişnuit de mari aduse de 
fluviile ce se varsă în Marea Neagră, şi în special de Dunăre, a cărei deltă se modifica sensibil 
pentru oamenii acelor vremuri. 


Cam asta se ştia în vremea când apare Strabon (64a-25p), primul geograf în adevăratul 
sens al cuvântului de la care s-au păstrat texte semnificative. Cartea a şaptea a "Geografiei" lui 
tratează sud-estul Europei — unde sunt şi teritoriile tracilor şi dacilor — , iar despre Istru el 
scrie, în cap. 3: 


"La revărsarea Istrului se află o mare insulă cu numele Peuke. Există şi alte insule, 
dar mult mai mici, unele mai sus de Peuce, altele spre mare. Căci fluviul are şapte guri. Cea 
mai mare dintre ele se numeşte Gura Sfântă (Hieron Stoma în greceşte) pe care se ajunge la 
insula Peuke după o plutire de 120 st. [22, 2 km.] contra curentului. Mai încolo de această 
insulă a construit Darius podul de vase. Aceasta este totodată prima gură de vărsare pe 
partea stângă când intri în Pont; celelalte se întâlnesc de aici în continuare, navigând pe 
lângă țărm, spre Tyras. De acest din urmă fluviu cea de a şaptea gură a Istrului se află la 300 
st. depărtare [55, 5 km., în realitate peste 90]. Între diferitele lui guri se găsesc insulițe. Trei 
dintre braţele de vărsare, şi anume cele din continuarea Gurii Sfinte, sunt mici; celelalte sunt 
mult mai mici decât Gura Sfântă, dar mai mari decât acestea trei. " 


Şi, puţin mai jos, adaugă: "De aici până la fluviul Tyras calea pe mare este de 900 st. 
[166. 5 km]”, iar în cap. 6 :"De la Gura Sfântă a Istrului, la 500 st. depărtare [92. 5 km.] se 
întâlneşte orăşelul Istros... , apoi la 250 st [46, 25 km.], al doilea orăşel, Tomis”. Observăm 
că Strabon reia aproape toate afirmaţiile celor de dinaintea sa. Noutatea constă în numărul de 
şapte guri, fața de predecesorii săi care ştiau de doar cinci, şi în precizarea distanțelor pe care 
le-a aflat de la oameni care merseseră în acele locuri, după propria afirmaţie. Este cazul să 
spunem că poate nici nu este atât de important numărul gurilor, atâta vreme cât cei vechi 
înțelegeau prin acest apelativ nu numai locurile prin care un fluviu se vărsa efectiv în mare, ci 
toate braţele şi canalele importante (probabil navigabile), indiferent dacă ele aveau sau nu 
ieşire la mare. Cum am văzut mai Jos, şi cum vom vedea şi în continuare, sunt autori care 
numără între acestea şi braţe înfundate. Şi mai limpede reiese acest lucru dintr-o afirmaţie a 
lui Herodot care, vorbind într-un loc despre fluviul Araxes, spune că el are 40 de guri din care 
una singură se varsă în marea Caspică, restul înnămolindu-se. 


Pomponius Mela, geograf de pe la jum. sec. I pC, nu aduce date noi ci, printre alte 
informaţii, destule eronate, ne mai spune o dată că "sunt şase insule între gurile Istrului: cea 
mai cunoscută şi mai mare dintre ele fiind Peuce" şi că "Istrul se varsă la istrieni", lucru 
inexact dacă înţelegem prin aceasta că Istria era la Istru. Într-o inscripţie locală, care transcria 
textul unei scrisori adresată în anul 44 dC. de Flavius Sabinus, guvernatorul Moesiei, 
istrienilor, se spune între altele: "oraşul este atât de departe de gurile fluviului”. Pe de altă 

parte însă, dintr-o altă inscripție, care preciza pe la anul 100 hotarele cetății (celebra 
horothesie a lui Laberius Maximus), aflăm că istrienilor li se acordă dreptul de a pescui pe 
gura Peuce, care se învecinează cu teritoriul lor, deci afirmaţia lui Mela trebuie interpretată 
mai degrabă din punct de vedere juridic. 


Sfârşitul secolului I, mai precis anul 77, aduce prima operă care prezintă amănunțit 
gurile Dunării, oferind şi informaţie nouă. În acest an Caius Plinius Secundus, eruditul roman 
care avea să moară doi ani mai târziu studiind, la Stabiae, erupția Vezuviului, îşi publică 
Istoria Naturală în 36 de cărți (deşi avea materiale pentru 170 pe care, probabil, intenționa să 
le redacteze mai târziu). În câteva capitole din cartea a IV-a el vorbeşte despre provinciile 
dunărene ale imperiului, iar despre gurile Dunării aflăm următoarele: 


"Primul braț este al Peucei, numit astfel din cauza insulei Peuce, de care este cel mai 
apropiat; el este absorbit de o mlaştină mare de 19 mp. Din albia acestui braţ, mai sus de 
Histropolis, se formează un lac de 63 mp. în circumferință, numit Halmyris. Bratul al doilea 
se numeşte Naracustoma, al terilea Calonstoma lângă insula sarmatică, al patrulea 
Pseudostomon cu insula Conopon Diabasis, al cincilea Borion Stoma şi al şaselea Psilon 
stoma." După Pliniu erau deci 6 guri. 


Să zăbovim puțin asupra acestor date, începând cu numele gurilor, pe care le vom 
întâlni şi mai târziu. 


Naracon (menționată şi de Ptolemeu, Arrian şi Apollonius Rhodius sub forma 
Narekon), cea de a două gură de la sud spre nord, este cu siguranță un nume scitic care 
însemna "îngust" (căci narăg în limba ossetinilor, singura descendență modernă a limbilor 

vorbite de uriaşul grup scitic înseamnă "îngust" şi este înrudit cu englezul narrow). 


Numele următoarelor guri sunt greceşti şi înseamnă, în aceeaşi ordine de la sud spre 
nord, 


Calon stoma=gura Frumoasă 

Pseudostomon=gura Falsă 

insula Conopon Diabasis= Vadul Țânţarilor 

Borion stoma=gura Nordică 

Psilon stoma=Gura Goală (Pustie), probabil fără stuf, ca celelalte. 


În plus, Pliniu vorbeşte de un lac al cărui nume era Halmyris. Ştim de la alţi autori că 
aici se afla o cetate cu acelaşi nume, ultima pe drumul roman sud-dunărean, pe malul 
lacului. Ea este numită fie Halmyris, ca aici, fie Salameir (de la latinul popular 
salamoria), fie Salmuris ori Salmorude în limba băştinaşilor, toate însemnând "apă 
sărată" (de unde în rom. saramură, în fr. saumure), dovedind astfel că lacul în cauză 
este un fost golf la mare, de vreme ce apele sale sunt sărate. Fără îndoială el este 
Razimul de azi, ori Razelm, formă poate nu atât de incorectă, dată fiind sonoritatea 
acelui -zelm final, atât de apropiată de Salm- din numele citate. Circumferinţa de 63 
mp. (cam 43 km.) este mult mai mică decât cea a lacului de azi, dar despre aceasta 

ceva mai Jos. 


Continuând prezentarea mărturiilor vechi, să amintim în treacăt şi pe Dionysios 
Periegetul — care, contemporan cu Pliniu, ne spune că Istrul are doar cinci guri — şi să 
ne oprim apoi la Ptolemeu, cel mai mare geograf al antichităţii, care a trăit între 90 şi 
168. În lucrarea sa Îndreptar geografic el înşiruie cele mai multe din localităţile 
importante cunoscute pe întreg întinsul imperiului roman pe toate cele trei continente 
şi, mai mult, pentru fiecare ne dă câte o pereche de coordonate, obţinute fie din lucrări 
mai vechi găsite în biblioteca din Alexandria unde a trăit toată viaţa, fie din măsurători 
făcute la faţa locului de diverşi călători ori chiar de funcţionari imperiali (din ordinul 
autorităților romane care i-au acordat tot sprijinul). Este aşadar o lucrare de 
cartografie, prima şi unica de acest fel păstrată din antichitate, din care vom lua şi noi 
descrierea gurilor Istrului de mai jos (v. fig.2). 


Spune Ptolemeu, în c. 3, cap 1 şi urm. : 


"De aici (adică de la Dinogeteia) ordinea este astfel: 

prima despărţire a gurilor e cea de la oraşul Nuiodunos 

[=Noviodunum la alți autori, azi Isaccea] 54 50/46 40 

de aici partea cea mai din sud, înconjurând o insulă numită Peuce, 

a cărei poziție este 55 20 / 46 30 

se varsă în Pont prin gura numită Sfântă ori Peuce, având poziția 56/46 15 

cea mai de de nord se desparte şi ea la aşezarea 55/46 15 

şi partea mai nordică a aceste despărțiri se desparte şi ea la poziția 55 30/47 

apoi cea mai de la sud revărsându-se se opreşte puțin înainte de de vărsarea în Pont 
cea mai de la nord însă, făcând un lac care se numeşte Thiagola, mai la nord, lac a 
cărui poziţie este 55 40/47 15 

se varsă în Pont printr-o gură care şi ea se numeşte Thiagola (ori Psilon) a cărei poziţie 
este 56 15/47 

iar cea mai dinspre sud din a doua despărțire se desparte şi ea la aşezarea 55 20/46 45 
şi partea mai nordică a acestei bifurcări se varsă în Pont printr-o gură numită Boree () 
cu poziţia 56 20 /46 50 

iar cea mai sudică se desparte şi ea la poziţia cu coordonatele 55 40 /46 30 

şi partea mai sudică al acestei bifurcări se varsă în Pont printr-o gură numită 
Nar(1)k1os a cărei poziție are coordonatele 56 10 / 46 20 

iar partea cea mai de nord se împarte şi ea la poziţia cu coordonatele 56 /46 40 

şi partea mai nordică a acestei bifurcări se varsă prin gura Pseudostoma, 

a cărei poziție este 56 15 / 46 40 

iar cea mai din sud se varsă prin gura numită Kalonstoma, a cărei poziție este 56 15 / 
46 30" 


Interesant este cel de-al doilea nume al gurii Psilon, anume Thiagola, căci, aflându-ne 
la jum. sec. II, în plină romanizare, el ar putea fi transcrierea unui nume local în care 
cea de a doua parte, -gola, ar fi chiar latinul popular gula/gola de unde româna l-a 
moştenit pe gură. Asupra lui Ptolemeu vom reveni puţin mai jos. 


In sfârşit, ultima mențiune însemnată despre acest subiect o aflăm la Flavius 

Arrianus, contemporan cu Ptolemeu, (95-175) . Din Periplul său aflăm că : 


-între Psilon şi cea de a doua gură (nenumită, care trebuie să fie însă Boreion de la 
ceilalți autori) sunt 60 st (11. 1km) 


-între cea de a doua şi Calon=40 st. (7. 5 km.) 
-între Calon şi Naracon = 60 st 
-iar între Naracon şi Hieron 120 st. (22. 2) 
În continuare, el face o legătură importantă între Hieron şi oraşele dinspre sud: 


-de la Hieron la Istria: 500 st. (92. 5 km.), apoi până la Tomis 300 (55 km) şi tot atât 
de aici până la Callatis. 


Până la sfârşitul antichităţii puţini autori au mai vorbit despre gurile Dunării şi doar 
în treacăt, informațiile lor nemaifiind originale, uneori chiar total anacronice, şi de 
aceea nici nu-i voi aminti. 


Cam acestea sunt textele antice importante care vorbesc despre gurile Dunării. Ce 
putem aşadar extrage din ele? 


În ciuda aparentelor nepotriviri, izvoarele principale concordă de fapt în întregime: 
dacă pentru Strabon şi Ptolemeu Istrul are şapte guri (deşi foarte probabil nu aceleaşi), 
Pliniu numără doar şase —lipseşte braţul înfundat amintit de Ptolemeu, însă numără şi 
Pseudostoma care prin chiar numele ei (Gura falsă) ne arată că nu era chiar un braţ — 
trebuie să fi fost ieşirea vreunui canal mai îngust — în timp ce Arrian nu-l pune nici pe 
acesta la socoteală, obținând astfel doar cinci guri. Probabil aşa vedea lucrurile şi 
Herodot. Aceste cinci guri adevărate erau, de la nord spre sud, 


Psilon stoma — Gura Pustie (numită şi Thiagola de către Ptolemeu), 
foarte probabil Chilia de azi. 


Boreion stoma — Gura nordică, cu nume greu de explicat atâta vreme 
cât ea nu era cea mai nordică dintre guri, probabil Sulina. 


Următoarele guri, mult mai mici, cum spune Strabon, sunt 
Pseudon stoma — Gura Falsă 
Calon stoma — Gura frumoasă şi 
Naracon stoma — Gura Îngustă, cum am văzut. 
În sfârşit, cea pe care Pliniu o numeşte Peuce, Strabon şi Arrian Hieron iar Ptolemeu, 


parcă vrând să-i împace, şi Peuce şi Hieron, ridică prima problemă: este ea, cum 
susține majoritatea cercetătărilor (mai ales geografi) gura Sfântu Gheorghe ori nu? Se 

referă Pliniu şi Strabon, cu nume diferite la aceeaşi realitate ori nu? 


Dacă măsurăm distanţele pe care Strabon le dă de la această gură, anume 900 st. 
(166. 5 km.) de la ea până la Tyras (Nistru) şi 500 (92. 5) până la Istria, deşi destul de 
departe de realitate, ele par să indice totuşi brațul Sfântu Gheorghe. La aceste 
argumente se adaugă şi cel onomastic, fiindcă o mulţime de locuri de pe coastele 
mărilor considerate în antichitate sacre (şi de obicei atribuite unui zeu sau altul) au 
primit în era creştină numele unor sfinți. Ele erau cu precădere promontorii ori capuri 
geografice pe care se construia câte un altar ori un templu, fapt ce mă face să presupun 
că şi în sudul Deltei Dunării acest nume fusese inițial purtat de o proeminenţă a 
țărmului şi de aici el a trecut asupra braţului apropiat. Dacă însă dăm crezare mărturiei 
lui Plinius, acest prim braţ al Istrului pornea din lacul Halmyris-Razelm şi trecea 
printr-un alt lac mai mic. Topografic, această situație concordă cu complexul Razelm- 
Babadag. Este aşadar posibil să fi existat în vechime un braţ al Dunării care să se fi 
vărsat în lacul Razelm? 


Părerea mea este că un asemenea braț a existat: el pornea din Razelm, trecea prin 
actualul lac Bababdag, pe Valea Nucarilor şi se unea cu Dunărea undeva lângă Isaccea. 
lată argumentele: 


-mai întâi această realitate ar corespunde perfect descrierii lui Plinius, autor care, 
cum dovedeşte şi în alte locuri, are informaţii extrem de precise, el însuşi fiind un 
cercetător scrupulos (într-un loc din cartea a treia râde de neseriozitatea grecilor care 
aşează insulele aşa-numite Electride într-un loc al Adriaticii unde el, cercetând, nu a 
găsit nici o insulă) 


-doar astfel putem obţine o insulă — identificabilă cu Peuce — pe care ar forma-o 
porțiunea de uscat dintre Valea Nucarilor şi cursul actual al Dunării şi al braţului Sf. 
Gheorghe, pe care se află azi muntele Beştepe. Aceasta întruneşte toate caracteristicile 
atribuite ei de diferiții autori antici, şi anume: 


- se află între braţele Istrului, la vărsarea acestuia (Strabon şi alţii) 


-are formă triunghiulară, cu baza spre mare (Apoll. Rhod.)— şi luând în considerare 
şi faptul că, aşa cum vom vedea, lacul Razelm era chiar un golf, insula se afla, de fapt, 
la mare. 


-are o mărime comparabilă cu a Rhodosului (Scymnos). 


-se găsea la o distanţă de mare nu mult diferită de cei 120 st. (22km) amintiţi de 
Strabon, iar vârful ei era lângă Isaccea (Noviodunum) unde ştim că Darius, imitat mult 
mai târziu de Valens, a construit un pod de vase lângă care se afla şi prima bifurcaţie a 
braţelor. 


-argumentul cel mai convingător ne este însă oferit de Ptolemeu : dacă facem o 
comparație între figura schematică a brațelor Istrului — pe care am refăcut-o în fig. 2 
după coordonatele date de el — şi conformația actuală a Deltei, observăm pe de o parte 
că ele diferă încă de la prima bifurcație, care se află azi nu la Noviodunum (Isaccea) ci 
mult mai sus, aproape de Tulcea de azi (Aegissos în antichitate, fie nemenţionat de 

Ptolemeu, fie greşit numit Sitioenta), iar încrengătura brațelor în continuare este cu 
totul alta. Dacă însă dăm la o parte brațul cel mai sudic de pe harta lui Ptolemeu, toate 
aceste dificultăți dispar, schema astfel obținută corespunzând perfect situației 
cartografice actuale, ceea ce înseamnă că şi Ptolemeu cunoştea un braţ al Dunării aflat 
mult mai la sud de cele existente astăzi. 


-să adăugăm la acestea şi argumentul că numele Istriei, la fondarea sa în sec. VII, 
trebuie să fi avut totuşi o noimă, şi oraşul să fi fost măcar în apropierea, dacă nu chiar 
pe malul Istrului. În ipoteza prezentată, Istria se afla într-adevăr în locul pe unde 
corăbiile ieşeau la mare după ce coborâseră pe braţul Peuke. 


Lucrările de morfologie geografică istorică pe care le-am citit şi geografii cu care 
am stat de vorbă mi-au confirmat că nu este nici o obiecție serioasă împotriva acestei 
ipoteze. Din aceleaşi surse am aflat şi alte lucruri interesante care ne pot ajuta să 
reconstituim mai bine forma Deltei în acele vremuri. Fără să intru în detalii, voi 
menţiona pe cele mai importante: 


-niciunul din braţele Dunării nu avea nici lungimea şi nici forma de astăzi: 


-albia principală a Chiliei era probabil unul din canalele mai sudice ce se formează 
astăzi din acest braţ şi, într-adevăr, din el se desprindea o ramificaţie care se înfunda în 
fața grindului Letea. Acest grind era probabil Conopon Diabasis, una din cele două 
insule aşezate de Pliniu la guri, cealaltă fiind actualul grind Caraorman, între braţul 
Sulina şi Sf. Gh. Numai aceste două locuri ale Deltei sunt pe vechiul uscat, şi au o 
înălțime de până la câțiva metri şi pământ ferm, restul fiind la origine sol aluvionar sau 
încă mlaştină, şi azi în permanentă schimbare. Se ştie., de pildă, că microdelta Chiliei, 
care are acum 26 km. lungime şi 10 în lățime, nu exista la sf. sec al 19-lea, deci cu 
numai 100 şi ceva de ani în urmă!. Insule întregi îşi schimbă poziția după câte o 
furtună mai mare, apar şi dispar guri de canale peste noapte. 


-brațul Sulina a avut la mijlocul albiei acea sinuozitate în forma literei M, care azi 
formează braţele vechi, în timp ce porțiunea dreaptă, pe care se află azi satul Crişan, 
este un canal săpat în secolul al 19-lea pentru scurtarea şi uşurarea navigației. 


-deasemenea, braţul Sf. Gh. se vărsa printr-o deschidere aflată mai la nord de cursul 
actual — din care azi a rămas un lac. Acesta, după specialistul N. I. Petrescu, a format 
inițial un grind, pe care, mai târziu apele l-au spart şi au creat astfel ieşirea actuală. Cu 
mare probabilitate, cel vechi a continuat să mai existe o periadă, fiind unul din acele 
braţe foarte mici menţionate de Strabon. 


Dacă, prin urmare, cele două grinduri amintite erau în antichitate insulițe la vărsare, 
înseamnă că partea lor estică era fie chiar la mare, fie, oricum, în apropierea ei, ceea ce 
demonstrează că linia țărmului era cu 15 până la 20 km. mai în interior decât azi, dar 
în continuarea țărmului care vine dinspre nord. 


Încă un lucru pe care trebuie să-l avem în vedere este acela că suprafaţa apelor era 
mult mai mare şi mai compactă decât astăzi, nu din pricină că nivelul mării ar fi fost 
altul, ci din aceea că depunerile aluvionare erau mult mai puţine. Strabon şi Polybios 
sunt cei care atestă ritmul rapid al înnămolirii. Bineînţeles că el nu a afectat 

semnificativ marea însăşi, dar este de presupus că a schimbat mult fața Deltei din 
antichitate şi până acum. 


O altă regiune care se deosebea mult de ceea ce ştim noi astăzi, şi a cărei formă 
veche ne-a fost înfăţişată de autorii antici, este cea a lacului Razelm şi a celor 
învecinate. Lacurile Goloviţa, Zmeica şi Sinoe nu existau când a fost fondată Istria, 
astfel încât Halmyris era de fapt partea nordică a Razelmului de azi, care, în funcție de 
locurile din care pornim, are o circumferință între 52 şi 60 km, mai apropiată de cele 
63000 mp. (42 km) date de Plinius. Partea lui sudică precum şi celelalte trei lacuri mai 
mici de azi erau doar o lagună închisă de bancul pe care îl aminteşte Polybios, pe linia 
actuală a grindului Chituc, poate întreruptă din loc în loc. Dacă morfologia acestei 
regiuni era, în mare, cea reconstituită aici, înseamnă că gura Hieron trebuie să fi fost, 
cum spune Ptolemeu, dar împotriva descrierii lui Strabon, aceeaşi cu Peuke şi se vărsa 
în Razelm (Halmyris), iar braţul Sf. Gheorghe de astăzi se numea în antichitate 
Narakion. 


Scrisul la Daci 


Filozoful Platon (422 - 347 i.Hr.) scrie ca Socrate, un trac intelept, spunea discipolilor sai 


ca " nis 
(insula 


te table triunghiulare de arama" au fost aduse de " fecioarele hiperboreene" la Delos 
in Marea Egee). 


Aceste table erau scrise si aveau un continut religios: " Dupa ce s-a despartit de trup, 


sufletul 


se duce" in regatul lui Hades pentru judecata (vezi Victor Kernbach. Dictionar, p. 


335- 336). 


Se stie ca hiperboreenii locuiau in nordul Dunarii (si Marii Negre). Deci le erau cunoscute 


minele 


metalice, aurifere,dar si Baia de Arama. Elementele din aceasta doctrina spirituala sunt 


zalmoxiene. Cronicarul lamblichos (+335 d.Hr.) spunea ca Zalmoxa tracul "le-a intocmit 
legile" si "le-a scris" aceste legi, motiv pentru care poporul sau l-a socotit mai tarziu "cel mai 
mare dintre zei" (Fontes 11,19). Un adevar care trebuie pe deplin acceptat de cercetatori este 
ca elevii scolii zalmoxiene au continuat instruirea generatiilor urmatoare si au creat oameni de 


cultura. 


Epigramistul Martial (40-104 d.Hr.) scrie ca Cezar, la un moment dat, ” desface ordinele 


asternu 


te pe pergament de capetenia dacilor”- verba ducis Daci chartis mandate resignas 


(Alex. Busuioceanu,Zalmoxis,55-56). 


Este 


clar faptul ca dacii cunostea scrisul si romanii cunosteau limba dacilor pe care si ei o 


vorbeau. 

